open-index/open-wikipedia-markdown huggingface dataset:
ถนนสรงประภา

**ถนนสรงประภา** () เป็นถนนในเขตดอนเมือง กรุงเทพมหานคร เริ่มต้นตั้งแต่ถนนเชิดวุฒากาศและสิ้นสุดที่สี่แยกศรีสมาน (คลองประปา) เชื่อมต่อถนนศรีสมาน มีความยาวประมาณ 4.4 กิโลเมตร ในอดีตช่วงหน้าวัดดอนเมืองถึงตลาดสดวัฒนานันท์ และช่วงเยื้องโรงเรียนพระหฤทัยดอนเมืองถึงแยกประชาอุทิศเป็นทางหลวง 2 ช่องจราจร แต่เนื่องจากมีการใช้บริการถนนสายนี้เป็นจำนวนมาก เกิดปัญหาจราจรติดขัดช่วงเวลาเร่งด่วน จึงขยายช่องจราจรเป็น 6 ช่องจราจรตลอดสาย เริ่มก่อสร้างขยายตั้งแต่ปี พ.ศ. 2546 แล้วเสร็จเมื่อต้นปี พ.ศ. 2551

## สถานที่สำคัญ
* วัดดอนเมือง
* ตลาดสดวัฒนานันท์
* โรงเรียนสีกัน วัฒนานันท์อุปถัมภ์
* ค่ายลูกเสือกรุงเทพมหานคร พิศลยบุตร
* Happy Avanue ดอนเมือง 
* โรงเรียนพระหฤทัยดอนเมือง
* ตลาดบุญอนันต์ 
* ศูนย์บริการสาธารณสุข กรุงเทพมหานครที่ 60
* วิทยาลัยเทคนิคดอนเมือง
* ตลาดนัดโอโซนวัน 
* กรมการสื่อสารทหาร กองบัญชาการกองทัพไทย
* วัดพุทธสยาม (วัดสีกัน) 

## แหล่งข้อมูลอื่น
*
สรงประภา
สรงประภา
Nepenthes deaniana

***Nepenthes deaniana*** (ได้ชื่อตาม Dean C. Worcester, ผู้เก็บตัวอย่างไม้ชาวฟิลิปปิน) เป็นหม้อข้าวหม้อแกงลิงถิ่นเดียวของประเทศฟิลิปปินส์ พบที่ระดับความสูง 1180–1296&nbsp;ม.จากระดับน้ำทะเล

*N. deaniana* ไม่มีลูกผสมตามธรรมชาติ รูปแบบหรือความหลากหลายอื่นแจกแจงเอาไว้

## ลักษณะทางพฤกศาสตร์

*N. deaniana* ไม่เหมือนกับหม้อข้าวหม้อแกงลิงชนิดอื่น มันไม่ใช่ไม้เลื้อยไต่ ลำต้นสูง 20 ถึง 30&nbsp;ซม. กว้าง 4 ถึง 5&nbsp;ซม. เกลี้ยงไม่มีขน ต้นไม้แพร่พันธุ์โดยหน่อ ใบรูปใบหอกหรือรูปไข่กลับ ยาว 6 ถึง 12&nbsp;ซม.กว้าง 3.5 ถึง 4&nbsp;ซม. มีเส้นใบตามยาวแบบร่างแหไม่สม่ำเสมอ 4 ถึง 5 เส้น สายดิ่งยาว 10 ถึง 15&nbsp;ซม.

หม้อรูปกรวยหงาย สูง 6 ถึง 9&nbsp;ซม.กว้าง 2.3 ถึง 3.5&nbsp;ซม. เพอริสโตมทรงกระบอกกว้าง 5 ถึง 8&nbsp;มม. มีฟันสอบเรียวยาวที่ผิวขอบด้านใน ฝารูปหัวใจกว้าง

ช่อดอกเพศผู้ยาว 15 ถึง 20&nbsp;ซม.อาจมีขนสั้นนุ่มถึงเกลี้ยงไม่มีขน ก้านดอกย่อยมี 1 ดอก ในแต่ละดอกมี 4 กลีบเลี้ยงและ 8 อับเรณู

## อ้างอิง

* 
* Cheek, M.R. & M.H.P. Jebb 1999. *Nepenthes* (Nepenthaceae) in Palawan, Philippines. *Kew Bulletin* **54**(4): 887–895. 
* Macfarlane, J.M. 1908. Nepenthaceae. In: A. Engler *Das Pflanzenreich IV*, III, Heft 36: 1–91.
* Schlauer, J. 1995. Re: ''Nepenthes''. Carnivorous Plant Mailing List, October 5, 1995.
* Schlauer, J. 2000.  *[[Carnivorous Plant Newsletter]]* **29**(2): 53.

## แหล่งข้อมูลอื่น
* The Type Form of ''Nepenthes deaniana''

หมวดหมู่:หม้อข้าวหม้อแกงลิง
ไทยซุปเปอร์โมเดลคอนเทสต์

**ไทยซุปเปอร์โมเดลคอนเทสต์** () เป็นการประกวดนางแบบโดยช่อง 7 เอชดี จัดประกวดเพื่อค้นหาสาวไทยหุ่นดี มีความมั่นใจในตัวเอง และมีความเหมาะสมกับตำแหน่งไทยซุปเปอร์โมเดล พร้อมกับการก้าวขึ้นเป็นนางแบบอาชีพ และเป็นนักแสดงสังกัดช่อง 7 เอชดี

## ประวัติ
ไทยซุปเปอร์โมเดลคอนเทสต์ เป็นเวทีการประกวดนางแบบ เพื่อสานฝันให้กับสาวไทยที่มีความมั่นใจ ทันสมัย เข้าสู่วงการนางแบบระดับประเทศ ซึ่งช่อง 7 เอชดี เป็นผู้ดำเนินการจัดประกวด ตั้งแต่ปี พ.ศ. 2545 เป็นต้นมา โดยมีความมุ่งมั่นที่จะสรรหา สาวไทยที่มีความมั่นใจ และความเหมาะสมกับตำแหน่งไทยซุปเปอร์โมเดล พร้อมก้าวขึ้นไปเป็นนางแบบอาชีพต่อไป

นอกจากนี้ช่อง 7 เอชดี ยังต้องการส่งเสริมอาชีพนางแบบของประเทศไทย ให้เทียบเท่าระดับสากล ด้วยการสนับสนุนให้ผู้ชนะเลิศเข้าร่วมประกวดนางแบบในเวทีระดับนานาชาติ และเข้าร่วมงานแฟชั่นโชว์ในต่างประเทศ

ในปี พ.ศ. 2556 มีการจัดประกวด "สมาร์ทบอย" ร่วมกับไทยซุปเปอร์โมเดลคอนเทสต์ ซึ่งเป็นเวทีแห่งโอกาส สานฝัน และค้นหาเด็กหนุ่มอายุระหว่าง 14–17 ปี เพื่อเข้าสู่วงการบันเทิง

## รายชื่อผู้ได้รับตำแหน่งไทยซุปเปอร์โมเดล

### แกลอรี่ผู้ชนะ

ไฟล์:Pancake Kemmanij Jamikorn.jpg|**ไทยซุปเปอร์โมเดล 2004**เขมนิจ จามิกรณ์, กรุงเทพมหานคร 
ไฟล์:โบว์ เมลดา @ ใต้เงาตะวัน.png|**ไทยซุปเปอร์โมเดล 2013**เมลดา สุศรี, กรุงเทพมหานคร 


## ไทยซุปเปอร์โมเดลเมน

**ไทยซุปเปอร์โมเดลเมน** () เป็นการประกวดนายแบบโดยสถานีโทรทัศน์กองทัพบกช่อง 7 จัดประกวดเพื่อค้นหาหนุ่มหล่อ หุ่นดี มีความมั่นใจในตัวเอง และมีความเหมาะสมกับตำแหน่งสมาร์ทบอย พร้อมกับการก้าวขึ้นเป็นนายแบบอาชีพต่อไป และเป็นนักแสดงสังกัดสถานีโทรทัศน์กองทัพบกช่อง 7

### รายชื่อผู้ได้รับตำแหน่งสมาร์ทบอย

## ดูเพิ่ม
* มิสยูนิเวิร์สไทยแลนด์
* มิสแกรนด์ไทยแลนด์
* มิสทีนไทยแลนด์

## อ้างอิง

## แหล่งข้อมูลอื่น
* เว็บไซต์หลักของการประกวดไทยซุปเปอร์โมเดลคอนเทสต์ 
* เว็บไซต์การประกวดนางงามไทย 

หมวดหมู่:การประกวดนางแบบ
นายแบบ
หมวดหมู่:สถานีโทรทัศน์สีกองทัพบกช่อง 7
อักษรสระประกอบ

[thumb|right|300px|[อักษรเทวนาครีเป็นอักษรสระประกอบชนิดหนึ่ง]]

**อักษรสระประกอบ** เป็นรูปแบบของระบบการเขียนรูปแบบหนึ่ง ซึ่งประกอบด้วยพยัญชนะและสระ แต่พยัญชนะจะมีความสำคัญมากกว่าสระ ซึ่งแตกต่างจากอักษรสระ-พยัญชนะ  (alphabet) ที่เป็นระบบการเขียนทั้งสระและพยัญชนะจะมีความสำคัญเท่าเทียมกัน และแตกต่างจากอักษรไร้สระ (abjad) ซึ่งมักจะไม่มีรูปสระปรากฏอยู่เลย ในบรรดาระบบการเขียนทั้งหมดในโลกนี้ มีอยู่ประมาณครึ่งหนึ่งของระบบการเขียนทั้งหมดที่เป็นอักษรสระประกอบ ซึ่งอักษรไทยก็เป็นหนึ่งในนั้นเช่นกัน

คำว่า "อักษรสระประกอบ" เป็นคำแปลจากคำว่า abugida ซึ่งเป็นคำที่ Peter T. Daniels นำมาใช้เรียกระบบการเขียนรูปแบบนี้ โดยคำนี้มาจากชื่อของอักษรเอธิโอเปีย (’ä bu gi da) ในภาษาเอธิโอเปีย โดยนำมาจากชื่ออักษรสี่ตัวของอักษรเอธิโอเปีย (ในทำนองเดียวกับคำว่า alphabet ที่มาจากชื่ออักษรกรีก แอลฟา และ บีตา) ต่อมาในปีค.ศ. 1997 William Bright ได้เสนอคำว่า alphasyllabary ขึ้นมาเพื่อเรียกอักษรในตระกูลพราหมี เนื่องจากระบบการเขียนแบบนี้มีลักษณะของอักษรพยางค์ (syllabary) และอักษรสระ-พยัญชนะร่วมกันอยู่ นักวิชาการในอดีตถือว่าอักษรสระประกอบเป็นอักษรพยางค์ประเภทหนึ่ง หรือเป็นสิ่งที่อยู่ระหว่างอักษรพยางค์และอักษรสระ-พยัญชนะ จึงยังคงเรียกอักษรของชนพื้นเมืองในแคนาดาว่า syllabics อยู่ นอกจากนี้ยังมีคำอื่น ๆ ที่ใช้เรียกระบบการเขียนแบบนี้อีก ได้แก่ neosyllabary pseudo-alphabet semisyllabary และ syllabic alphabet

## ลักษณะทั่วไป
โดยทั่วไปแล้ว อักษรสระประกอบจะประกอบด้วยพยัญชนะเป็นหลัก ซึ่งพยัญชนะแต่ละตัวจะกำหนดเสียงสระไว้อยู่แล้วโดยไม่ต้องมีรูปสระใด ๆ มากำกับ (ในอักษรไทย พยัญชนะจะออกเสียง อะ หรือ ออ เช่นในคำว่า บ่ หรือ ณ) ส่วนใหญ่จะเขียนจากซ้ายไปขวา สระจะกำหนดโดยการดัดแปลงพยัญชนะด้วยการเติมเครื่องหมายหรือสัญลักษณ์ต่าง ๆ (อย่างในอักษรตระกูลพราหมี) โดยสระอาจจะอยู่ในตำแหน่งใด ๆ ก็ได้ โดยไม่จำเป็นต้องตามหลังพยัญชนะเสมอไป หรือพยัญชนะอาจจะเปลี่ยนรูปร่างไปเพื่อแสดงเสียงสระที่แตกต่างกัน (อย่างในอักษรของชนพื้นเมืองของแคนาดา) 

สระที่ไม่มีเสียงพยัญชนะนำหน้าอาจประกฎคู่กับพยัญชนะพิเศษ (เช่น อ ในอักษรไทย) หรือปรากฏเป็นรูปสระลอย ซึ่งเป็นรูปพิเศษของสระแต่ละเสียงที่สามารถอยู่ได้ตามลำพังโดยไม่ต้องกำกับกับพยัญชนะ สระลอยยังคงมีใช้อยู่ในอักษรหลายประเภทในเอเชียใต้และเอเชียตะวันออกเฉียงใต้ แต่อักษรไทยนั้นเหลือเพียง ฤ ฤๅ ฦ ฦๅ เท่านั้น

อักษรสระประกอบแบ่งได้เป็นสามกลุ่มใหญ่ ๆ
* ตระกูลอักษรพราหมี เป็นกลุ่มที่ใหญ่และเก่าแก่ที่สุด สระจะแสดงโดยเติมเครื่องหมายต่าง ๆ ลงไปที่ด้านหน้า หลัง บน ล่าง หรือรอบ ๆ พยัญชนะ และมีเครื่องหมายที่แสดงว่าพยัญชนะไหนเป็นตัวสะกดหรือไม่มีเสียงสระกำกับ (ดังเช่นพินทุในอักษรไทยที่ใช้เขียนภาษาบาลี)
* ตระกูลอักษรเอธิโอเปีย สระจะแสดงโดยการดัดแปลงลักษณะของพยัญชนะเพื่อแสดงเสียงสระต่าง ๆและรวมถึงพยัญชนะที่ไม่มีเสียงสระกำกับด้วย
* ตระกูลอักษรครี สระจะแสดงโดยการหมุนพยัญชนะให้ตะแคงเป็นมุมที่แตกต่างกันเพื่อแสดงเสียงสระที่แตกต่างกัน (เช่น ᒪ มา ᒥ มี) พยัญชนะที่ไม่มีสระกำกับจะแสดงด้วยการเติมเครื่องหมายหรือมีรูปอักษรพิเศษสำหรับพยัญชนะนั้น ๆ

อักษรทานะซึ่งใช้เขียนภาษามัลดีฟส์ของมัลดีฟส์ไม่มีรูปสระลอย มีเพียงรูปสระจมกับพยัญชนะพิเศษอย่าง อ ในอักษรไทยเท่านั้น

## รายการอ้างอิง

หมวดหมู่:ระบบการเขียน
นาคปรก (ภาพยนตร์)

**''นาคปรก** ''(อังกฤษ: In the Shadow of the Naga) เป็นภาพยนตร์ไทย แนวแอ็กชั่น-ดราม่า ผลงานกำกับการแสดงโดย ภวัต พนังคศิริ ผลิตโดย สหมงคลฟิล์ม อินเตอร์เนชั่นแนล ออกฉายเมื่อ 18 มีนาคม พ.ศ. 2553 (2010) ได้รับการจัดเรตติ้งภาพยนตร์ประเภท น 18+ (ภาพยนตร์ที่เหมาะสมกับผู้มีอายุตั้งแต่ 18 ปีขึ้นไป) เขียนบทโดย ภวัต พนังคศิริ, ณัฐ นวลแพง, โกเศส ชฤทธิ์พร, พีระภัทร ชูตระกูล, โยธิน สวัสดิ์เรือง นำแสดงโดย สมชาย เข็มกลัด, เรย์ แมคโดนัลด์, ปิติศักดิ์ เยาวนานนท์, พศิน เรืองวุฒิ, ทราย เจริญปุระ, สะอาด เปี่ยมพงษ์สานต์, ธีรยุทธ ปรัชญาบำรุง, อรรคพันธ์ นะมาตร์ และ รัชนู บุญชูดวง ภาพยนตร์ทำรายได้ 35 ล้านบาท

## เนื้อเรื่องย่อ
เรื่องราวของสามโจร ป่าน (สมชาย เข็มกลัด), ปอ (ปิติศักดิ์ เยาวนานนท์), สิงห์ (เรย์ แมคโดนัลด์) ที่ร่วมกันวางแผนปล้นรถขนเงิน แต่เคราะห์กรรมทำให้ถูกไล่ตามจับ โดยร้อยตำรวจเอก (พศิน เรืองวุฒิ) และร้อยตำรวจตรี (อรรคพันธ์ นะมาตร์) เมื่อจนมุมตัดสินใจนำเงินที่ปล้นมาได้แอบซ่อนไว้ใต้ดินบริเวณวัด เมื่อเวลาผ่านไปอีกหลายปีย้อนกลับมาขุดหาเงิน จึงรู้ว่าที่ซ่อนเงินอยู่ใต้โบสถ์ ทั้ง 3 จึงตัดสินใจปลอมตัวแฝงเข้ามาในวัดด้วยการบังคับให้หลวงตา (สะอาด เปี่ยมพงษ์สานต์) บวชให้  เหล่าบรรดาพระทั้งหลายต่างสงสัยในพฤติกรรมของกลุ่มพระใหม่ที่มักลอบเข้าไปขุดพื้นโบสถ์เวลากลางคืน

ในขณะเดียวกันทางด้านมัคนายกของวัดวางแผนขโมยพระในโบสถ์เดียวกับที่พระปลอมพยายามขุดหาเงินที่ซ่อนไว้ ทั้งสามที่ปลอมตัวเข้ามาจับได้โดยบังเอิญ จนกลายเป็นโจรจับโจร ทำให้พระในวัดต่างเลิกคลางแคลงใจเหล่าบรรดาพระใหม่ และนี่คือจุดเริ่มต้นของเหตุการณ์พลิกผันที่ยากเกินคาดเดาเมื่อ กิเลส ความเลว และความโลภ เข้าครอบงำถึงส่วนลึกในจิตใมนุษย์ คิดดีทำดี สิ่งนี้จะยังคงสถิตย์อยู่บนโลกใบนี้จริงหรือ

## นักแสดง
* สมชาย เข็มกลัด รับบท  "ป่าน"
* เรย์ แมคโดนัลด์ รับบท  "สิงห์"
* ปิติศักดิ์ เยาวนานนท์ รับบท  "ปอ"
* พศิน เรืองวุฒิ รับบท "ร้อยตำรวจเอก"
* อินทิรา เจริญปุระ รับบท "น้ำผึ้ง"
* สะอาด เปี่ยมพงศ์สานต์ รับบท "หลวงตาชื่น"
* รัชนู บุญชูดวง รับบท "แม่ของป่านและปอ"
* ธีรยุทธ ปรัชญาบำรุง รับบท "เจ้าอาวาส"
* อรรคพันธ์ นะมาตร์ รับบท "ร้อยตำรวจตรี"

## เบื้องหลังและคำวิจารณ์
นาคปรก เป็นภาพยนตร์ที่ทาง ภวัต พนังคศิริ ผู้กำกับและผู้เขียนบทได้เวลาขัดเกลาบทภาพยนตร์นานถึง 3 ปี เพื่อไม่ให้เกิดข้อครหาเมื่อเข้าฉาย  แต่เมื่อเข้าฉายแล้วได้สร้างกระแสฮือฮาในสังคม เนื่องจากนำเสนอประเด็นในทางพุทธศาสนาซึ่งเป็นเรื่องละเอียดอ่อน ในทางที่รุนแรง โดยทางสมาคมพุทธศาสน์สัมพันธ์พร้อมกับองค์กรอาสาสมัครเพื่อสันติภาพโลก ได้ยื่นหนังสือต่อทางกระทรวงวัฒนธรรมให้ห้ามการฉายภาพยนตร์เรื่องนี้ เนื่องจากอ้างว่าทำให้ภาพลักษณ์ของพระสงฆ์เสื่อมเสียแต่ทว่าภาพยนตร์ก็ยังได้รับการฉาย 

ในส่วนของเสียงวิจารณ์ได้รับการวิจารณ์ว่านักแสดง แสดงได้ดี บทภาพยนตร์ทำออกมาได้อย่างเข้มข้น แต่การตัดต่อยังทำได้ขาด ๆ เกิน ๆ และในตอนจบที่สรุปห้วนสั้นเกินไป

## แหล่งข้อมูลอื่น
* ข้อมูลภาพยนตร์ นาคปรก จาก สยามโซน.คอม
*เว็บไซต์อย่างเป็นทางการของภาพยนตร์

## อ้างอิง

หมวดหมู่:ภาพยนตร์ไทย
หมวดหมู่:ภาพยนตร์ที่ออกฉายในปี พ.ศ. 2553
หมวดหมู่:ภาพยนตร์ฟิล์มนัวร์
Nepenthes faizaliana

***Nepenthes faizaliana*** เป็นหม้อข้าวหม้อแกงลิงถิ่นเดียวที่พบบนผาหินปูน ของอุทยานแห่งชาติกูนุงมูลู ในรัฐซาราวัก และบนเกาะบอร์เนียว คาดกันว่ามันเป็นญาติใกล้ชิดกับ *[[Nepenthes boschiana|N. boschiana]]*

## ลักษณะทางพฤกษศาสตร์

ลำต้นเลื้อยไต่ของ *N. faizaliana* อาจมีเส้นผ่าศูนย์กลางถึง 8&nbsp;มม. ปล้องเป็นทรงกระบอกเมื่อตัดขวาง ยาว 3&nbsp;ซม.

thumb|left|160px|หม้อบน

ใบเรียงสลับรอบลำต้น มีก้านใบ ผิวใบคล้ายแผ่นหนัง แผ่นใบรูปใบหอกถึงรูปรี อาจยาวถึง 14&nbsp;ซม.กว้าง 4&nbsp;ซม. ปลายแหลม ฐานป้าน ก้านใบเป็นร่องเล็กตามยาว กึ่งหุ้มลำต้น ยาว 5 ซม.ไม่มีปีก มีเส้นใบตามยาว 2 เส้นในแต่ละด้านของเส้นกลางใบ ไม่มีเส้นใบแบบขนนก สายดิ่งยาว 20 ซม.

หม้อล่างไม่มีการบรรยายลักษณะไว้ ถึงแม้ว่าจะมีขนาดเล็กกว่า และพบเห็นได้ยากกว่าหม้อบน หม้อบนรูปกรวยแคบ บานออกเล็กน้อยในส่วนบน อาจสูงมากกว่า 30 ซม. ปีกลดรูปลงเหลือเพียงสันคู่ ปากหม้อเฉียง เพอริสโตมแบน รูปทรงกระบอกเมื่อตัดขวาง กว้าง 4 มม. ฝาหม้อรูปวงกลม มีต่อมสันเห็นได้ชัดใต้ฝา มีเดือยเดี่ยวที่ฐานฝา

*N. faizaliana* มีช่อดอกแบบกระจะ ช่อดอกเพศเมียไม่ได้ถูกบรรยายไว้ ในช่อดอกเพศผู้ ก้านช่อดอกยาว 17 ซม. ขณะที่แกนกลางยาว 40 ซม. ก้านดอกย่อยมีดอก 1 ดอก ยาว 20 มม.มีใบประดับ กลีบเลี้ยงรูปใบหอกถึงรูปขอบขนาน ยาว 4 มม.

*N. faizaliana* มีสิ่งปกคลุมสีขาว มีขนรูปดาวบนลำต้นและก้านใบ ผิวบนของแผ่นใบเกลี้ยง ใต้แผ่นใบมีขนกิ่งสั้นหร็อมแหร็ม มีขนยาวสีขาวที่ฐานของเส้นกลางใบ

## อ้างอิง

## แหล่งข้อมูลอื่น

* ''Nepenthes faizaliana''  at ARKive
* ''Nepenthes faizaliana''  at NPGS/GRIN

หมวดหมู่:หม้อข้าวหม้อแกงลิง
เจ้าหญิงน้อย

**เจ้าหญิงน้อย** () เป็นวรรณกรรมเยาวชนภาษาอังกฤษ ประพันธ์โดยฟรานเซส ฮอดจ์สัน เบอร์เนทท์ ซึ่งเป็นรื่องที่ปรับปรุงและขยายความมาจากนวนิยายเรื่อง Sara Crewe: or, What happened at Miss Minchin's boarding school ซึ่งเคยตีพิมพ์ในนิตยสารเซนต์นิโคลัส

หมวดหมู่:วรรณกรรมเยาวชน
หมวดหมู่:วรรณกรรมแปล
หมวดหมู่:ตัวละครที่เป็นเจ้าหญิง
ไก เทนโด้

**ไก เทนโด้** (; ) เป็นตัวละครจากเกม *BURIKI ONE* ซึ่งผลิตโดยบริษัท SNK ของประเทศญี่ปุ่น โดย*ไก เทนโด้*เป็นผู้ใช้ศิลปะการต่อสู้ที่เรียกว่า *โททอลคอมแบท (Total Combat)* ในการต่อสู้ (ศิลปะการต่อสู้แบบผสมผสาน) นอกจากนี้ เขายังมีบทบาทในเกมชุด เดอะคิงออฟไฟท์เตอร์ส ด้วยเช่นกัน (เป็นสไตร์คเกอร์ในภาค '99 Evolution กับ 2000 และเป็นบอสกลางในภาค XI) ให้เสียงพากย์โดยคุณ โนบุยูกิ ฮิยามะ

## ประวัติตามท้องเรื่อง
**ไก เทนโด้** เป็นผู้ใช้ศิลปะป้องกันตัวซึ่งมีชื่อเรียกว่า โททอลคอมแบท หรือมีชื่อเรียกอีกอย่างหนึ่งว่า โททอลไฟท์ติ้งอาร์ท ไกได้ยินข่าวเกี่ยวกับการแข่งขันบูริกิวันที่กำลังจะเกิดขึ้น และตัดสินใจเข้าร่วมการแข่งขันนี้เพื่อทดสอบทักษะของเขา ในระหว่างการแข่งขันทัวร์นาเมนท์ เขาได้เริ่มการแข่งขันกับนักมวยชาวอเมริกันนามว่ารอบ ไพธอน นอกจากนี้ ไกยังได้เข้าร่วมศึกเดอะคิงออฟไฟท์เตอร์สในภายหลังด้วยเช่นกัน

## ข้อมูลจำเพาะ
* **ชื่อ** : ไก เทนโด้ (天童 凱)
* **สัญชาติ** : 
* **เกิดวันที่** : 11 เมษายน ค.ศ. 1982
* **ส่วนสูง** : 175 ซม.
* **น้ำหนัก** : 75 กก.
* **กรุ๊ปเลือด** : B
* **อาชีพ** : ว่างงาน
* **สิ่งที่ชอบ** : ร้องเพลง
* **สิ่งที่เกลียด** : ความเหนื่อยหน่าย
* **อาหารโปรด** : ต้นอ้อย

## ข้อมูลเพิ่มเติม
* เชื่อกันว่า **ไก เทนโด้** เป็นตัวละครที่มีต้นแบบมาจาก *ฮันมะ บากิ* จากการ์ตูนเรื่อง *[[บากิ]]*

## อ้างอิง

* นิตยสารเกมแม็คออนไลน์ (สนพ.อนิเมทกรุ๊ป)
* นิตยสารเมก้า (สนพ.วิบูลย์กิจ)

## ดูเพิ่ม
* พยัคฆ์ สิทธิพิทักษ์

## แหล่งข้อมูลอื่น
* ข้อมูลที่เกี่ยวข้องกับ "ไก เทนโด้" 
* ''Buriki One'' at the old SNK homepage in Internet Archive
* ''Buriki One'' at NBC Museum of SNK Playmore
* Prizm Dash Review of Buriki-One
* The King of Fighters 10th Anniversary Official Website
* ''Buriki One (Planet-SNK) ''

หมวดหมู่:ตัวละครจากเดอะคิงออฟไฟเทอส์
หมวดหมู่:ตัวละครชาวญี่ปุ่น
50:50

**50:50** หมายถึง ส่วนที่ถูกกับผิดหรือส่วนต่างๆที่เท่ากัน

นอกจากนี้อาจหมายถึง
* 50:50 (รายการโทรทัศน์) รายการโทรทัศน์ของช่อง 3 ผลิตโดยบริษัท บอร์น แอนด์ แอสโซซิเอทด์
* 50:50 ลุ้นแล้วรุ่ง รายการโทรทัศน์ของช่อง 5 ผลิตโดยบริษัท อาร์พีจี เอนเตอร์เทนเมนต์
* 50:50 (รายการโทรทัศน์ของเจเอสแอล) รายการโทรทัศน์ของช่อง 5 ผลิตโดยบริษัท เจเอสแอล
* 50:50 (รายการโทรทัศน์ของบีอีซีเทโร) รายการโทรทัศน์ของช่อง 3 ผลิตโดยบริษัท บีอีซี เทโร
* 50/50 รายการโทรทัศน์ของช่อง BBC1
* 50/50 ภาพยนตร์แนวชีวิต-ตลกสัญชาติอเมริกัน ออกฉายในปี ค.ศ. 2011
เฟอร์นานโด ลูมากัด

**เฟอร์นานโด ลูมากัด** (Fernando Lumacad) นักมวยสากลชาวฟิลิปปินส์ เกิดเมื่อ 23 เมษายน พ.ศ. 2529 ที่ โกตาบาโต เดอ ซุร ประเทศฟิลิปปินส์ สถิติการชก 39 ครั้ง ชนะ 29 (น็อค 12) เสมอ 3 แพ้ 7 
## ประวัติ

ลูมากัดขึ้นชกมวยสากลครั้งแรกเมื่อ 24 พฤษภาคม พ.ศ. 2549 ชนะคะแนน ตาตา ลาเดรา ที่ฟิลิปปินส์ จากนั้นขึ้นชกชนะรวด และได้ครองแชมป์มินดาเนารุ่นฟลายเวทเมื่อ พ.ศ. 2550 จนได้ขึ้นชิงแชมป์ WBC เอเชียรุ่นฟลายเวทที่ว่าง เมื่อ 19 พฤศจิกายน พ.ศ. 2550 แพ้คะแนน วันดี สิงห์วังชา ไม่ได้แชมป์ ลูมากัดขึ้นชกชนะที่ฟิลิปปินส์อีก 4 ครั้ง ก็ได้ชิงแชมป์ WBO ตะวันออกเฉพาะกาลรุ่นฟลายเวท เมื่อ 4 ตุลาคม พ.ศ. 2551 แต่ปรากฏว่าทำได้เพียงเสมอกับ สุริยัน ศ.รุ่งวิสัย ที่ฟิลิปปินส์ ต่อมา ลูมากัดได้ไปชิงแชมป์เงารุ่นซูเปอร์ฟลายเวท IBF ที่ว่างที่สหรัฐ ปรากฏว่าเป็นฝ่ายแพ้น็อค ฮอร์เก อาร์เช ยก 3 เมื่อ 27 มิถุนายน พ.ศ. 2552 ลูมากัดได้เปลี่ยนไปชิงแชมป์โลกเยาวชนรุ่นซูเปอร์ฟลายเวท WBC เมื่อ 28 พฤศจิกายน พ.ศ. 2552 แต่ก็แพ้คะแนน ฮวน โฮเซ่ มอร์เตส ที่ เม็กซิโก  ลูมากัดประสบความสำเร็จในการชิงแชมป์ครั้งแรกเมื่อ 11 มิถุนายน พ.ศ. 2554 เมื่อชิงแชมป์ WBC เอเชีย คอนติเนนทัลรุ่นฟลายเวทที่ว่าง ชนะน็อค ริกกี ซาเบีย ยก 2 ต่อมา ได้ชิงแชมป์ WBC เข็มขัดเงินรุ่นซูเปอร์ฟลายเวท เมื่อ 24 พฤศจิกายน พ.ศ. 2555 แพ้คะแนน คาร์ลอส กัวดราส ลูมากัดยังคงชกมวยมาอย่างต่อเนื่อง ล่าสุดได้ขึ้นชิงแชมป์ WBC คอนติเนทัลอเมริการุ่นซูเปอร์แบนตัมเวทที่ว่าง แพ้น็อค โอราซิโอ การ์เซีย ยก 1 ที่เม็กซิโก เมื่อ 18 มกราคม พ.ศ. 2557 ไม่ได้แชมป์

## เกียรติประวัติ
* แชมป์มินดาเนารุ่นฟลายเวท (2550) 
* แชมป์ WBC เอเชีย คอนติเนนทัลรุ่นฟลายเวท
** ชิง 11 มิถุนายน 2554 ชนะน็อค ริกกี ซาเบีย ยก 2
** สละแชมป์
* เคยชิงแชมป์ต่อไปนี้แต่ไม่สำเร็จ
** ชิงแชมป์ ABCO รุ่นฟลายเวทเมื่อ 19 พฤศจิกายน 2550 แพ้คะแนน วันดี สิงห์วังชา
** ชิงแชมป์ WBO ภาคตะวันออกไกลรุ่นฟลายเวท เมื่อ 4 ตุลาคม 2551 เสมอกับ สุริยัน ป.โชคชัย ที่ ฟิลิปปินส์ 
** ชิงแชมป์เงารุ่นจูเนียร์แบนตัมเวท IBF เมื่อ 27 มิถุนายน 2552 แพ้น็อค ฮอร์เก อาร์เช ยก 3 ที่ สหรัฐ
** ชิงแชมป์เยาวชนรุ่นซูเปอร์ฟลายเวท WBC เมื่อ 28 พฤศจิกายน 2552 แพ้คะแนน ฮวน โฮเซ่ มอนเตส ที่เม็กซิโก
** ชิงแชมป์ WBC เข็มขัดเงินรุ่นซูเปอร์ฟลายเวท เมื่อ 24 พฤศจิกายน 2555 แพ้คะแนน คาร์ลอส กัวดราส
** ชิงแชมป์ WBC คอนติเนทัลอเมริการุ่นซูเปอร์แบนตัมเวท เมื่อ 18 มกราคม 2557แพ้น็อค โอราซิโอ การ์เซีย ยก 1 ที่เม็กซิโก 

## อ้างอิง

* สถิติการชก boxrec.com  
หมวดหมู่:นักมวยสากลชาวฟิลิปปินส์รุ่นฟลายเวท
หมวดหมู่:นักมวยสากลชาวฟิลิปปินส์รุ่นซูเปอร์ฟลายเวท
หมวดหมู่:นักมวยสากลชาวฟิลิปปินส์รุ่นซูเปอร์แบนตัมเวท
หมวดหมู่:บุคคลจากเฮเนรัลซันโตส
ขั้นตอนวิธีของไดก์สตรา

**ขั้นตอนวิธีของไดก์สตรา** () ถูกคิดค้นขึ้นโดยนักวิทยาการคอมพิวเตอร์ชาวดัตช์นามว่า แอ็ดส์เคอร์ ไดก์สตรา (Edsger Dijkstra) ในปี 1959 เพื่อแก้ไขปัญหาวิถีสั้นสุดจากจุดหนึ่งใด ๆ สำหรับกราฟที่มีความยาวของเส้นเชื่อมไม่เป็นลบ สำหรับขั้นตอนวิธีนี้จะหาระยะทางสั้นที่สุดจากจุดหนึ่งไปยังจุดใด ๆ ในกราฟโดยจะหาเส้นทางที่สั้นที่สุดไปทีละจุดยอดเรื่อย ๆ จนครบตามที่ต้องการ

## ขั้นตอนวิธี
กำหนดให้ปมหนึ่งเป็นปมเริ่มต้น (initial node) และกำหนดให้ "ระยะทางของปม Y" (distance of node Y) หมายถึงระยะทางจากปมเริ่มต้นไปยังปม Y ขั้นตอนวิธีของไดก์สตราจะกำหนดค่าระยะทางเริ่มต้นไว้บางปมและจะเพิ่มค่าไปทีละขั้นตอน
# กำหนดให้ทุกปมมีค่าระยะทางตามเส้นเชื่อม โดยให้ปมเริ่มต้นมีค่าเป็นศูนย์ และปมอื่นมีค่าเป็นอนันต์
# ทำเครื่องหมายทุกปมยกเว้นปมเริ่มต้นว่ายังไม่ไปเยือน (unvisited) ตั้งให้ปมเริ่มต้นเป็นปมปัจจุบัน สร้างเซตของปมที่ยังไม่ไปเยือนขึ้นมาเซตหนึ่งซึ่งประกอบด้วยทุกปมยกเว้นปมเริ่มต้น
# จากปมปัจจุบัน พิจารณาปมข้างเคียงตามเส้นเชื่อมทุกปมที่ยังไม่ไปเยือน และคำนวณระยะทางต่อเนื่องของเส้นเชื่อม ตัวอย่างเช่น ถ้าปมปัจจุบันคือ A มีระยะทางของปมเป็น 6 และเส้นเชื่อมที่ต่อจาก A ไปยังปมข้างเคียง B มีระยะทางเป็น 2 ดังนั้นระยะทางของปม B (โดยผ่าน A) จึงเท่ากับ 6+2=8 เป็นต้น ถ้าระยะทางที่คำนวณได้มีค่าน้อยกว่าค่าระยะทางที่บันทึกอยู่ของปมนั้น ให้เขียนทับค่าระยะทางของปมดังกล่าว แม้ว่าปมข้างเคียงได้ถูกพิจารณาแล้ว แต่ก็ยังไม่ทำเครื่องหมายว่าไปเยือนแล้ว (visited) ในขั้นตอนนี้ ปมข้างเคียงจะยังคงอยู่ในเซตของปมที่ยังไม่ไปเยือนเช่นเดิม
# เมื่อพิจารณาปมข้างเคียงจากปมปัจจุบันครบทุกปมแล้ว ทำเครื่องหมายปมปัจจุบันว่าไปเยือนแล้ว และนำออกจากเซตของปมที่ยังไม่ไปเยือน ปมที่ไปเยือนแล้วนี้จะไม่ถูกนำมาตรวจสอบอีก ค่าระยะทางที่บันทึกอยู่จะสิ้นสุดและมีค่าน้อยสุด
# ปมปัจจุบันตัวถัดไปที่ถูกเลือกจะเป็นปมที่มีค่าระยะทางน้อยสุดในเซตของปมที่ยังไม่ไปเยือน
# ถ้าเซตของปมที่ยังไม่ไปเยือนฟว่างแล้วให้หยุดการทำงาน ขั้นตอนวิธีเสร็จสิ้น หากไม่ใช่ให้เลือกปมยังไม่ไปเยือนที่มีค่าระยะทางน้อยสุดเป็นปมปัจจุบัน แล้ววนกลับไปทำขั้นตอนที่ 3 
## การประยุกต์ใช้งาน
เราสามารถย่อส่วนปัญหาในชีวิตจริงให้เป็นปัญหาทางคณิตศาสตร์ได้ เช่น การให้จุดยอดเป็นเมืองและเส้นเชื่อมเป็นถนน

## ดูเพิ่ม
* ขั้นตอนวิธีของเบลแมน-ฟอร์ด สำหรับปัญหาวิถีสั้นสุดที่น้ำหนักของเส้นเชื่อมติดลบได้
* ปัญหาการเดินทางของพนักงานขาย

## อ้างอิง
* 
* 
* 
* 
* 
* 
* 
* 
* 
* 
* 

## แหล่งข้อมูลอื่น
* ขั้นตอนวิธีของไดก์สตราในยูทูบ

หมวดหมู่:ขั้นตอนวิธีการค้นหา
หมวดหมู่:ขั้นตอนวิธีกราฟ
โอ! (อัลบั้ม)

**โอ!**  () เป็นสตูดิโออัลบั้ม ชุดที่ 2 ของกลุ่มศิลปินหญิง เกิลส์เจเนอเรชัน จากเกาหลี ออกวางจำหน่ายในประเทศเกาหลีเมื่อวันที่ 28 มกราคม ค.ศ. 2010 ซิงเกิลประชาสัมพันธ์ของอัลบั้มชุดนี้มี คือ Oh! ซึ่งได้รับความนิยมสูงไม่แพ้เพลง Gee และเพลง Tell Me Your Wish (Genie) 

อัลบั้มดังกล่าวถูกนำมา Repackage ใหม่ในเดือนมีนาคม พ.ศ. 2553 โดยใช้ซิงเกิล **รันเดวิลรัน** () เป็นซิงเกิลประชาสัมพันธ์ นับเป็นซิงเกิลที่สองจากอัลบั้มนี้ 

## ประวัติ
เอสเอ็มเอ็นเตอร์เทนเมนต์ได้ประกาศออกมาในเดือนมกราคม พ.ศ. 2553 ว่าเกิลส์เจเนอเรชันจะกลับมาพร้อมกับสตูดิโออัลบั้ม ในเดือนกุมภาพันธ์  อย่างไรก็ดี วันวางจำหน่ายของอัลบั้มชุดที่สองนี้ได้ถูกเลื่อนขึ้นมาเป็นวันที่ 28 มกราคม โดยอัลบั้มที่สองนี้มีผู้ให้ความสนใจสูงมากในช่วงแรก ๆ เนื่องจากมียอดการสั่งจองอัลบั้มทั้งแบบออนไลน์และแบบซีดีรวมกันมากถึง 150,000 ชุด  และในวันแรกของการจำหน่าย อัลบั้มนี้ก็ทำยอดขายได้ถึง 30,000 ชุด  ในการจำหน่ายใน 80 ประเทศทั่วโลกรวมถึงสหรัฐอเมริกา ฝรั่งเศส ญี่ปุ่น จีน และไอร์แลนด์
## การ Repackage
อัลบั้ม Repackage ของโอ! นั้นได้ออกวางจำหน่ายในเดือนมีนาคม โดยเน้นแนวคิดของเกิลส์เจเนอเรชันสีดำ หรือที่เรียกกันว่า "แบล็คโซชิ" (Black Soshi) โดยก่อนหน้าการรีแพ็กเกจนั้นได้มีการเปิดตัวซิงเกิลใหม่ชื่อ **รันเดวิลรัน** () ในรูปแบบดิจิตอลดาวน์โหลดเมื่อวันที่ 17 มีนาคม พ.ศ. 2553 ทั้งนี้เพลงดังกล่าวเป็นเพลงที่แคชชา เคยบันทึกเสียงมาก่อนเมื่อ พ.ศ. 2551 ในวันรุ่งขึ้นคือวันที่ 18 มีนาคม มิวสิกวีดิโอของเพลงดังกล่าวก็ได้ออกมา พร้อมกับการกลับมาแสดงสดของเกิลส์เจเนอเรชันในรายการมิวสิกแบงก์ทางช่อง KBS ต่อมาเอสเอ็มเอ็นเตอร์เทนเม้นต์ได้ออกมาแถลงว่ายุนอาคือสมาชิกวงที่อยู่บนหน้าปกของซิงเกิลดังกล่าว
## การประชาสัมพันธ์และลำดับในชาร์ต
เกิลส์เจเนอเรชันเริ่มประชาสัมพันธ์อัลบั้มนี้ทางรายการมิวสิกคอร์ช่อง MBC ในวันที่ 30 มกราคม  นอกจากนี้ทางกลุ่มได้ร้องเพลง **โชว์! โชว์! โชว์!** (Show! Show! Show!) เป็นส่วนหนึ่งของการแสดงการกลับมาร้องเพลงในรายการมิวสิกคอร์ทาง MBC และรายการอินกิกาโย (เดอะมิวสิกเทรนด์) ทางช่อง SBS และเมื่ออัลบั้มดังกล่าวได้วางจำหน่ายอย่างเต็มรูปแบบ อัลบั้มก็ได้ติด 10 อันดับแรกในหลายชาร์ตเพลง

## รายชื่อเพลง
### ฉบับแรก

### ฉบับ Repackage

## ประวัติการจำหน่าย

## อ้างอิง

## แหล่งข้อมูลอื่น ๆ
* โอ! จาก ดิสคอกส์

หมวดหมู่:อัลบั้มเพลงของเกิลส์เจเนอเรชัน
หมวดหมู่:อัลบั้มเพลงในปี พ.ศ. 2553
หมวดหมู่:อัลบั้มเพลงภาษาเกาหลี
หมวดหมู่:อัลบั้มเพลงแนวป็อป
หมวดหมู่:อัลบั้มเพลงของค่ายเอสเอ็มเอนเตอร์เทนเมนต์
เกาะสเวตีนิกอลา

thumb|250px|เกาะสเวตีนิกอลาหรือ "ชก็อลย์"
**เกาะสเวตีนิกอลา** (; ) เป็นเกาะขนาดเล็กอยู่ในทะเลเอเดรียติก อยู่นอกชายฝั่งเมืองบุดวา ประเทศมอนเตเนโกร ห่างจากแผ่นดินใหญ่ 1 กิโลเมตร 

เกาะสเวตีนิกอลามีความยาว 2 กิโลเมตร มีเนื้อที่ประมาณ 36 เฮกตาร์ (360,000 ตารางเมตร) มีลักษณะเป็นแผ่นดินลาดเอียง ด้านหนึ่งเป็นหน้าผา มีความสูง 121 เมตร ลาดเอียงสู่ชายหาดอีกด้านหนึ่งของเกาะ พื้นที่บางส่วนของเกาะเป็นถิ่นอาศัยของกวาง

เกาะแห่งนี้มีชื่อในภาษาพื้นเมืองว่า *ชก็อลย์* () เป็นแหล่งท่องเที่ยวสำคัญของเมืองบุดวา เนื่องจากมีชายหาดถึงสามแห่ง มีความยาวถึง 840 เมตร จนได้รับฉายาว่า *[[ฮาวาย]]แห่งมอนเตเนโกร*

นพดล ปัทมะ ได้ให้สัมภาษณ์เมื่อวันที่ 5 พฤษภาคม พ.ศ. 2552 ว่าทักษิณ ชินวัตร สนใจที่จะประมูลซื้ออสังหาริมทรัพย์ในเกาะดังกล่าวเพื่อพัฒนาเป็นแหล่งท่องเที่ยว ในราคา 28 ล้านยูโร หรือประมาณ 1,288 ล้านบาท

## อ้างอิง

หมวดหมู่:เกาะในทะเลเมดิเตอร์เรเนียน
หมวดหมู่:ประเทศมอนเตเนโกร
นาคปรก

*นาคปรก* (/นาก-ปฺรก/) สามารถหมายถึง

* พระพุทธรูปปางนาคปรก - ชื่อพระพุทธรูปปางหนึ่ง 
* นาคปรก - ภาพยนตร์ไทยเมื่อ พ.ศ. 2553
* วัดนาคปรก - วัดในกรุงเทพมหานคร
บัสดัก

**Busduct** คือทางเดินไฟฟ้าสำหรับส่งจ่ายระบบไฟฟ้า ทำหน้าที่คล้ายสายไฟฟ้า มีลักษณะเป็นแท่งตัวนำทำด้วยทองแดง หรือ อะลูมิเนียม โดยทั่วไปจะรวมเข้าด้วยกันเป็นแท่ง ภายในตัวนำจะแยกจากกันด้วยฉนวนไฟฟ้า ระบบไฟฟ้าที่ใช้โดยมากจะเป็นระบบ 3 เฟส 4 สาย (3 Phase 4 Wire) แรงดัน 380/220 Volt ในระดับแรงดันที่สูงกว่านี้ก็มี นิยมใช้มากในอาคารสูง เนื่องจากมีความสะดวกสำหรับงานติดตั้ง ปลอดภัย แต่สำหรับโรงงานอุตสาหกรรมก็มีใช้ มีทั้งชนิดใช้สำหรับภายในอาคาร (Indoor) และ ภายนอกอาคาร (Outdoor) การแยกวงจรของ Busduct ทำได้โดยใช้ตัวแยก (Plug-In Unit)

หมวดหมู่:ไฟฟ้า
ชเว ซู-ย็อง

**ชเว ซู-ย็อง** (; ; เกิด 10 กุมภาพันธ์ ค.ศ. 1990) หรือที่รู้จักกันในชื่อ **ซูย็อง** (Sooyoung) เป็นนักร้อง นักแสดง และนักแต่งเพลงชาวเกาหลีใต้ เป็นสมาชิกของเกิร์ลกรุปเกาหลีใต้ เกิลส์เจเนอเรชัน โดยรับตำแหน่ง นักร้องเสริม นักเต้นนำ และแร็ปเปอร์ 

ซูย็องเป็นสมาชิกคนเดียวในโซนยอชิแดที่เคยเดบิวท์ที่ต่างประเทศมาก่อนแล้วในฐานะนักร้อง Duo วง "Route 0" ที่ประเทศญี่ปุ่น และซูย็องมีพี่สาวชื่อว่า ชเว ซู-จิน ซึ่งได้รับเลือกให้เข้าร่วมในละครเวทีอย่าง แจ็คเดอะริปเปอร์ ซูย็องเข้าสู่สังกัดเอสเอ็มเอนเตอร์เทนเมนต์ ในปี 2002 เป็นสมาชิกคนที่ห้าที่ตอบรับเข้าวง ใช้เวลาฝึกเวลา 5 ปีก่อนเดบิวต์ ในเดือนตุลาคม 2017 ซูย็องออกจากเอสเอ็มเอนเตอร์เทนเมนต์แม้ว่าเธอจะยังคงเป็นสมาชิกของ เกิลส์เจเนอเรชัน ก็ตาม เธอเข้าร่วมกับ Echo Global Group และออกซิงเกิลเดี่ยวครั้งแรก "Winter Breath" ในปี 2018 ก่อนที่จะย้ายไปSaram Entertainment ในปี 2019

## ประวัติ
ชเว ซู-ย็อง เกิดวันที่  นับถือศาสนาคริสต์ สำเร็จการศึกษาระดับมัธยมปลายจากโรงเรียนจองชินเกิลส์ไฮสคูล (정신여자고등학교) และจบการศึกษาระดับอุดมศึกษาในสาขาศิลปะการแสดงและการละคร มหาวิทยาลัยจุงอัง เข้าสู่สังกัดจากการออดิชั่นในรายการ 2002 SM โคเรีย-เจแปน อุลตร้าดูโอออดิชั่น โดยเธอใช้ระยะเวลาในการฝึก 5 ปี 3 เดือน มีตำแหน่งในวงเป็นนักเต้นนำ นักร้องเสริม และแร็ปเปอร์ และเป็นสมาชิกที่ตัวสูงที่สุดในวงด้วยส่วนสูง 173 ซม.

ทั้งนี้ ซูย็องเป็นสมาชิกคนเดียวใน โซนยอชิแด ที่เคยเปิดตัวที่ต่างประเทศมาก่อนแล้ว โดยเปิดตัวครั้งแรกในฐานะนักร้องดูโอ วง Route-O ที่ประเทศญี่ปุ่น ดังนั้นเธอจึงสามารถพูดภาษาญี่ปุ่นได้เป็นอย่างดี ในขณะที่อยู่ที่ประเทศญี่ปุ่น ซูย็องได้รู้จักกับโบอา และซันเดย์แห่ง เดอะเกรซ เนื่องจากในขณะนั้นทั้งสามคนต่างก็ร้องเพลงอยู่ที่ประเทศญี่ปุ่นเช่นเดียวกัน

ปัจจุบันเธอคบหากับช็อง คย็อง-โฮ นักแสดงชาวเกาหลีใต้ ซึ่งเธอได้รู้จักเขาตอนไปที่โบสถ์ด้วยกัน

## ผลงาน
### อัลบั้มเพลงเกิร์ลเจเนอเรชัน
* เกิลส์เจเนอเรชัน (Girls'Generation)
* จี (Gee)
* จีนี่ (Genie)
* โอ!(Oh!)
* ฮูต (Hoot)
* เดอะบอยส์ (The Boys)
* ไอก็อดอะบอย ( I got a boy )
* มิสเตอร์ มิสเตอร์ (4th mini album Mr. Mr.)
* ไลอ่อน ฮาร์ท (Lion heart)
* ยู ติ้งค์(You think)
* ฮอลิเดย์ ไนท์(Holiday Night)

### ผลงานเพลงอื่นๆ

### วิทยุ

### วาไรตี้โชว์

### เรียลลิตี้โชว์

### ภาพยนตร์

### ละครโทรทัศน์

### พรีเซ็นเตอร์/Brand Ambassador

* 


## รางวัลที่ได้รับ

## อ้างอิง

## แหล่งข้อมูลอื่น

* 
* 

หมวดหมู่:นักร้องป็อปหญิงชาวเกาหลีใต้
หมวดหมู่:คริสต์ศาสนิกชนชาวเกาหลีใต้
หมวดหมู่:สมาชิกของเกิลส์เจเนอเรชัน
หมวดหมู่:นางแบบเกาหลีใต้
หมวดหมู่:บุคคลจากโซล
หมวดหมู่:บุคคลจากควังจู (จังหวัดคย็องกี)
หมวดหมู่:ไอดอลหญิงชาวเกาหลีใต้
หมวดหมู่:นักร้องเพลงภาษาญี่ปุ่น
หมวดหมู่:นักร้องเพลงภาษาเกาหลี
หมวดหมู่:ศิลปินสังกัดเอสเอ็มเอนเตอร์เทนเมนต์
หมวดหมู่:ศิษย์เก่าจากมหาวิทยาลัยจุงอัง
ปาทรีซียา กัส

**ปาทรีซียา กัส** ( ) เกิดวันที่ 5 ธันวาคม ค.ศ. 1966 ที่เขตฟอร์บัก (Forbach) จังหวัดมอแซล (Moselle) ในแคว้นลอแรน (Lorraine) ทางตะวันออกเฉียงเหนือของประเทศฝรั่งเศส เป็นทั้งนักร้องและนักแสดง เธอเป็นหนึ่งในนักร้องที่พูดภาษาฝรั่งเศสคนที่ประสบความสำเร็จมากที่สุดในโลก เพลงของเธอไม่ใช่แนวคลาสสิก แต่คล้ายการผสมผสานระหว่างป็อบ แจ็ซ บลูส์ และคาบาเรต์

ด้วยภาพลักษณ์ของอัลบั้มเปิดตัวอย่างเป็นทางการ *มาดมัวแซล ช็องต์ ...* (Mademoiselle chante...)  ในปี 1988 ทำให้แผ่นเสียงของปาทรีซียาจำหน่ายได้มากกว่า 16 ล้านแผ่นทั่วโลก    อัลบั้มที่สาม *เฌอ เตอ ดี วู* (Je te dis vous) ทำให้เธอประสบความสำเร็จอย่างมากในประเทศต่าง ๆ อาทิ เยอรมนี สวิตเซอร์แลนด์ เบลเยี่ยม แคนาดา รัสเซีย ฟินแลนด์ และเกาหลี   ปาทรีซียาแทบจะออกทัวร์คอนเสิร์ตในต่างประเทศตลอดเวลา 	 ในปี 2002 เธอแสดงภาพยนตร์ที่ใช้เปิดตัวอย่างเป็นทางการในฐานะนักแสดง ชื่อ *แอนด์ นาว ... เลดี้ส์ แอนด์ เจนเทิลเมน* (And Now ... Ladies And Gentlemen) กับ เจอเรมี ไอร์เอินส์    เธอออกทัวร์คอนเสิร์ตรอบโลก ”กาบาเรต์” ตั้งแต่ปลายปี 2008 จนถึงปัจจุบันนี้    นอกจากนี้ ปาทรีซียายังได้เป็นตัวแทนของสาธารณรัฐฝรั่งเศสเพื่อเข้าประกวดร้องเพลงระดับชาติ ยูโรวิชั่น ซอง คอนเทสต์ 2009 (Eurovision Song Contest 2009) ณ กรุงมอสโก สหพันธรัฐรัสเซีย และได้อันดับที่แปด

## ประวัติ
ปาทรีซียา กัส เติบโตขึ้นที่เมือง Stiring-Wendel เมืองที่เป็นชายแดนติดกับประเทศเยอรมนี เป็นเมืองที่คนพูดภาษาพลัทท์ (Platt ภาษาเยอรมันท้องถิ่นซึ่งเป็นภาษาแม่ของปาทรีซียาผู้ไม่พูดภาษาฝรั่งเศสเลยจนอายุได้ 6 ปี) เธอได้รับการอบรมเลี้ยงดูมาในครอบครัวที่มีพี่น้องเจ็ดคนซึ่งกำเนิดจากแม่ที่มีพื้นเพเดิมเป็นชาวเยอรมันและพ่อที่เป็นคนงานในเหมืองถ่านหิน

ด้วยความช่วยเหลือจากพ่อแม่ เธอจึงได้แสดงคอนเสิร์ตตั้งแต่อายุได้ 8 ปี เธอร้องคัฟเวอร์เพลงของ ซีลวี วาร์ตอง โคลด ฟรองซัวส์ หรือ มิแรย์ มาติเยอ และเพลงจากภาพยนตร์ นิวยอร์ก นิวยอร์ก หรือเพลงแทงโก้อย่าง ไอม์ จัสต์ อะ จิกโกโล

หลังจากได้เซ็นสัญญาในปี 1979 แล้ว เมื่อเธออายุ 13 ปี ในโรงคาบาเรต์แห่งหนึ่งในเมืองซาร์บรึคเคิน ชื่อ *รุมเพิลคัมเมอร์คลับ*  (Rumpelkammer Club) ที่ซึ่งเธอร้องเพลงทุก ๆ คืนวันเสาร์ เป็นเวลาร่วม 7 ปี    ในที่สุดเธอก็พบกับเฌราร์ เดอปาร์ดีเยอ ในปี 1985 เขาได้ตัดสินใจทำเพลงแรกให้เธอ ชื่อว่า *ฌาลูซ* (Jalouse) ประพันธ์โดย เอลีซาแบ็ต เดอปาร์ดีเยอ แต่ก็ล้มเหลว

หมวดหมู่:นักร้องฝรั่งเศส
หมวดหมู่:นักแสดงฝรั่งเศส
หมวดหมู่:บุคคลจากจังหวัดมอแซล
หมวดหมู่:ชาวฝรั่งเศสเชื้อสายเยอรมัน
จังหวัดลิมบืร์ค (ประเทศเบลเยียม)

**ลิมบืร์ค** () เป็นจังหวัดที่อยู่ทางตะวันออกที่สุดของแคว้นเฟลมิชในประเทศเบลเยียม และอยู่ทางตะวันตกของแม่น้ำเมิซ มีพื้นที่ทางเหนือติดต่อกับจังหวัดนอร์ทบราบันต์ของประเทศเนเธอร์แลนด์ ทางตะวันออกติดต่อกับจังหวัดลิมบืร์คของประเทศเนเธอร์แลนด์ ทางใต้ติดต่อกับจังหวัดลีแยฌ และทางตะวันตกติดต่อกับจังหวัดเฟลมิชบราบันต์และจังหวัดแอนต์เวิร์ป

ลิมบืร์คมีเมืองหลวงจังหวัดคือฮัสเซิลต์ และมีพื้นที่ 2,427 ตารางกิโลเมตร แบ่งออกเป็น 3 เขต ซึ่งแบ่งออกเป็นเทศบาลรวม 44 เทศบาล โดยเคงก์เป็นศูนย์กลางทางเศรษฐกิจ และดีเปินเบกเป็นศูนย์กลางทางการศึกษาของจังหวัด ทั้งสองเมืองนี้อยู่ใกล้กับฮัสเซิลต์

"ลิมบืร์คไมน์ฟาเดอร์ลันด์" (; ) เป็นเพลงประจำจังหวัดลิมบืร์คของทั้งประเทศเบลเยียมและเนเธอร์แลนด์

ลิมบืร์คเป็นจังหวัดที่มีคลองอาลแบร์และแม่น้ำเดเมอร์ไหลผ่าน ทางตะวันออกเฉียงใต้ของจังหวัดมีเนินเขาเตี้ย ๆ เป็นจำนวนมาก และในอดีตลิมบืร์คเคยมีพื้นที่ทำเหมืองถ่านหินอยู่มาก

## เขตการปกครอง
จังหวัดลิมบืร์คประกอบด้วย 3 เขต () ได้แก่ เขตฮัสเซิลต์ เขตมาไซก์ และเขตโตงเงอเริน

ไฟล์:Arrondissement Hasselt Belgium Map.png|เขตฮัสเซิลต์
ไฟล์:ArrMaaseikLocation.png|เขตมาไซก์
ไฟล์:Arrondissement Tongeren Belgium Map.png|เขตโตงเงอเริน


แบ่งเป็นเขตตุลาการ () ได้ 2 เขต ได้แก่ เขตตุลาการฮัสเซิลต์และเขตตุลาการโตงเงอเริน

ไฟล์:Judicial Arrondissement Hasselt Belgium Map.png|เขตตุลาการฮัสเซิลต์
ไฟล์:Judicial Arrondissement Tongeren2 Belgium Map.PNG|เขตตุลาการโตงเงอเริน


และแบ่งย่อยเป็น 44 เทศบาล () ดังนี้

right|300px


**[[เขตฮัสเซิลต์]]**:
&nbsp;&nbsp;2. อัส
&nbsp;&nbsp;3. เบอริงเคน *(เมือง)*
&nbsp;&nbsp;8. ดีเปินเบก
10. เคงก์ *(เมือง)*
11. คิงเคอโลม
12. ฮาเลิน *(เมือง)*
13. ฮัม
15. ฮัสเซิลต์ *(เมือง)*
18. แฮร์ก-เดอ-สตัด *(เมือง)*
20. เฮิสเดิน-โซลเดอร์
26. เลโอโปลด์สบืร์ค
28. ลึมเมิน
33. นีวเวอร์แกร์เกิน
34. โอปคลับเบก
38. ซินต์-เตรยเดิน *(เมือง)*
39. เทิสเซินเดอร์โล
43. โซนโฮเฟิน
44. ซือเตินดาล

**[[เขตมาไซก์]]**:
&nbsp;&nbsp;5. โบโคลต์
&nbsp;&nbsp;7. เบร *(เมือง)*
&nbsp;&nbsp;9. ดิลเซิน-สโตกเกม *(เมือง)*
14. ฮาโมนต์-อาเคิล *(เมือง)*
16. แฮ็คเติล-แอ็กเซิล
22. เฮาต์ฮาเลิน-แฮ็ลค์เตอเริน
23. กินโรย
27. โลมเมิล *(เมือง)*
29. มาไซก์ *(เมือง)*
31. เมวเวิน-เครยโตรเดอ
32. เนียร์เพลต์
35. โอเวอร์เพลต์
36. เปร์ *(เมือง)*

**[[เขตโตงเงอเริน]]**:
&nbsp;&nbsp;1. อัลเกิน
&nbsp;&nbsp;4. บิลเซิน *(เมือง)*
&nbsp;&nbsp;6. บอร์คโลน *(เมือง)*
17. เฮียร์ส
19. แฮร์สตัปเปอ
21. ฮุเซิลต์
24. กอร์เตสเซม
25. ลานาเกิน
30. มาสเมเคอเลิน
37. รีมสต์
40. โตงเงอเริน *(เมือง)*
41. ฟุเริน
42. แว็ลเลิน


## ดูเพิ่ม
* จังหวัดลิมบืร์ค จังหวัดทางตะวันออกเฉียงใต้ของประเทศเนเธอร์แลนด์

## อ้างอิง

## แหล่งข้อมูลอื่น

* 


ลิมบืร์ค
หมวดหมู่:แคว้นเฟลมิช
มหาวิทยาลัยอีสาน

**มหาวิทยาลัยอีสาน** เป็นสถาบันอุดมศึกษาเอกชน ตั้งอยู่จังหวัดขอนแก่น จัดตั้งขึ้นครั้งแรกในชื่อว่า "วิทยาลัยบัณฑิตบริหารธุรกิจ" เมื่อปี พ.ศ. 2545 ปัจจุบันได้เลิกกิจการไปแล้ว และในพื้นที่เดิมได้จัดตั้งขึ้นเป็นวิทยาลัยเทคโนโลยีนครขอนแก่นเปิดสอนในระดับ ปวช. และปวส.

## ประวัติ
วิทยาลัยบัณฑิตบริหารธุรกิจ ได้รับอนุญาตจัดตั้งเมื่อวันที่ 28 มกราคม พ.ศ. 2545 โดยพันตรี ดร.อุดร แสวงการ และ ดร.จรรยา แสวงการ ได้รับอนุญาตจากสำนักงานคณะกรรมการการอุดมศึกษา ให้เปิดสอนในระดับอุดมศึกษา เมื่อวันที่ 28 มกราคม พ.ศ. 2545 เปิดสอนในหลักสูตรปริญญาตรี 4 ปี และหลักสูตรปริญญาตรี 2 ปีต่อเนื่อง ต่อมาได้เปลี่ยนประเภทเป็นมหาวิทยาลัย และเปลี่ยนชื่อเป็น **"มหาวิทยาลัยอีสาน"** เมื่อวันที่ 9 กันยายน พ.ศ. 2552 ต่อมาในปี พ.ศ. 2554 ได้ถูกเปิดเผยจากสื่อมวลชนว่ามีการซื้อขายปริญญาบัตร และประกาศนียบัตรวิชาชีพครูของมหาวิทยาลัย จนกระทั่งรัฐมนตรีช่วยว่าการกระทรวงศึกษาธิการ (ไชยยศ จิรเมธากร) พร้อมด้วยสำนักงานคณะกรรมการการอุดมศึกษาต้องเข้ามาตรวจสอบ และสภามหาวิทยาลัยได้แต่งตั้ง ศ.เกียรติคุณ ดร.สุมนต์ สกลไชย อดีตอธิการบดีมหาวิทยาลัยขอนแก่น ให้ปฏิบัติหน้าที่แทนอธิการบดีมหาวิทยาลัยอีสาน (แทน ดร.อัษฎางค์ แสวงการ)
ถูกยุบวันที่ 31 ตุลาคม พ.ศ. 2555

## หลักสูตรที่เปิดสอน

มหาวิทยาลัยอีสาน เปิดสอนทำการสอน 3 ระดับ คือ
*ระดับปริญญาตรี หลักสูตร 4 ปีและหลักสูตร 2 ปีต่อเนื่อง
**คณะบริหารธุรกิจ สาขาวิชาบัญชี สาขาวิชาการจัดการ สาขาวิชาคอมพิวเตอร์ธุรกิจ สาขาวิชาการจัดการอุตสาหกรรม 
**คณะนิติศาสตร์ สาขาวิชานิติศาสตร์ 
**คณะนิเทศศาสตร์ สาขาวิชานิเทศศาสตร์ 
**คณะศิลปศาสตร์ หลักสูตรรัฐประศาสนศาสตบัณฑิต สาขาวิชาการปกครองท้องถิ่น 
**คณะวิทยาศาสตร์และเทคโนโลยี สาขาวิชาเทคโนโลยีสารสนเทศและการสื่อสาร 
**คณะพยาบาลศาสตร์ สาขาวิชาการพยาบาล 
**คณะวิศวกรรมศาสตร์ สาขาวิชาวิศวกรรมคอมพิวเตอร์ สาขาวิชาวิศวกรรมคอมพิวเตอร์แอนิเมชันและเกม สาขาวิชาวิศวกรรมซอฟต์แวร์
*ระดับปริญญาโท 3 หลักสูตร
**หลักสูตรรัฐประศาสนศาสตรมหาบัณฑิต สาขาวิชารัฐประศาสนศาสตร์ 
**หลักสูตรศึกษาศาสตรมหาบัณฑิต สาขาวิชาบริหารการศึกษา และสาขาวิชาการพัฒนาหลักสูตรและการจัดการเรียนรู้ 
**หลักสูตรบริหารธุรกิจมหาบัณฑิต สาขาวิชาการจัดการ 
*ระดับประกาศนียบัตรบัณฑิต
**หลักสูตรประกาศนียบัตรวิชาชีพครู

## อ้างอิง

อีสาน
อีสาน
หมวดหมู่:สถาบันการศึกษาที่ก่อตั้งในปี พ.ศ. 2545
หมวดหมู่:สิ้นสุดในปี พ.ศ. 2555
โปเตนซา

**โปเตนซา** () เป็นเมืองที่ตั้งอยู่ทางตอนใต้ของประเทศอิตาลี และเป็นเมืองหลักของจังหวัดโปเตนซาในแคว้นบาซีลีคาตา ซึ่งตั้งอยู่ในเทือกเขาแอเพนไนน์ โปเตนซาเป็นศูนย์กลางพาณิชย์ของแคว้นที่ถูกล้อมรอบด้วยเขตเกษตรกรรม การผลิตประกอบด้วยด้านอาหารและเครื่องจักร เมืองนี้ยังเป็นที่ตั้งของพิพิธภัณฑ์ทางโบราณคดีที่มีชื่อเสียง โปเตนซาก่อตั้งโดยชาวโรมันในช่วงก่อนคริสต์ศักราช 200 ปี และในช่วงคริสต์วรรษที่ 6 ถูกปกครองโดยชาวลอมบาร์ด โปเตนซาเคยเกิดแผ่นดินไหวรุนแรงในปี ค.ศ. 1273 และ ค.ศ. 1857 

## สถานที่สำคัญ
* *ดูโอโมแห่งซานเกราร์โด* บูรณะขึ้นใหม่ในคริสต์วรรษที่ 18
* *โบสถ์แห่งซานฟรานเซสโก* ก่อสร้างในปี ค.ศ. 1274
* *ทอร์เร เกวฟารา* ปราสาทเก่าแก่ ซึ่งในปัจจุบันใช้เป็นที่แสดงนิทรรศการศิลปะ
* *พาลาซโซ ลอฟเฟรโด* อาคารในยุคคริสต์วรรษที่ 17
* ซากโบราณของหมู่บ้านโรมัน

## ภูมิศาสตร์
### ภูมิอากาศ
โปเตนซามีลักษณะภูมิอากาศแบบเมดิเตอร์เรเนียน

## เมืองพี่น้อง
โปเตนซามีเมืองพี่น้องอยู่ 2 เมือง ได้แก่
*  เดนเวอร์ - ประเทศสหรัฐอเมริกา
*  ฟอกชาน - ประเทศโรมาเนีย

## อ้างอิง

## แหล่งข้อมูลอื่น
* เว็บไซด์อย่างเป็นทางการของเมืองโปเตนซา 

หมวดหมู่:แคว้นบาซีลีคาตา
หมวดหมู่:เมืองในประเทศอิตาลี
คาตันซาโร

**คาตันซาโร** () เป็นเมืองที่ตั้งอยู่ทางตอนใต้ของประเทศอิตาลี เป็นเมืองหลักของจังหวัดคาตันซาโรและแคว้นคาลาเบรีย ตั้งอยู่ใกล้กับทะเลไอโอเนียน ยังเป็นเมืองจุดตัดผ่านของทางรถไฟที่สำคัญ และเป็นศูนย์กลางการค้าของข้าวสาลี น้ำมัน และไวน์ เมืองก่อตั้งในคริสต์วรรษที่ 10 คาตันซาโรเป็นเมืองที่มีชื่อเสียงมากที่สุดในช่วงคริสต์วรรษที่ 17 ในด้านการผลิตผ้าไหม กำมะหยี่ และผ้าแพรดามัสก์ ในปัจจุบันมีประชากรประมาณ 93,000 คน พื้นที่ 102 ตารางกิโลเมตร

## อ้างอิง

## แหล่งข้อมูลอื่น
* เว็บไซด์อย่างเป็นทางการของเมืองคาตันซาโร

หมวดหมู่:เมืองในแคว้นคาลาเบรีย
สเตียริง-เวนเดล

**สเตียริง-เวนเดล** () หรือ **ชเตียริงเงน-เวนเดิล** () ตามภาษาเยอรมัน เป็นเขตปกครองฝรั่งเศสที่ตั้งอยู่ในจังหวัด ลา มอแซลล์ (La Moselle) ตั้งอยู่ในเขตวารนดท์ (Warndt) พรมแดนธรรมชาติระหว่างประเทศฝรั่งเศสและประเทศเยอรมัน ในที่ราบมอแซลล์ตะวันออก (La Moselle-est) อยู่ในแคว้นลอร์แรน (Lorraine)

หมวดหมู่:ประเทศฝรั่งเศส
โช ฮายาเตะ

**โช ฮายาเตะ** (; ) เป็นตัวละครเอกจากเกม *ฟุอุน โมคุชิโรกุ* หรือในชื่อสากล *Savage Reign* ซึ่งผลิตโดยบริษัท SNK ของประเทศญี่ปุ่น โดย*โช ฮายาเตะ*เป็นผู้ใช้ศิลปะการต่อสู้ที่เรียกว่า *เพลงหมัดฟุอุน* กับ *[[บูมเมอแรง]]* เป็นอาวุธในการต่อสู้ นอกจากนี้ โชยังได้รับเลือกเป็นบอสพิเศษที่สามารถนำมาใช้ต่อสู้ได้ ในเกม *[[เดอะคิงออฟไฟท์เตอร์ส]] XI* อีกด้วย)

## ประวัติตามท้องเรื่อง

## ข้อมูลจำเพาะ
* **ชื่อ** : โช ฮายาเตะ (ショー・疾風)
* **สัญชาติ** : 
* **เกิดวันที่** : 13 สิงหาคม (เกิดหลังวันแม่แห่งชาติในประเทศไทย 1 วัน)
* **ส่วนสูง** : 185 ซม.
* **น้ำหนัก** : 78 กก.
* **กรุ๊ปเลือด** : B
* **อาชีพ** : ผู้ท่องเที่ยวไปอย่างไร้จุดหมาย
* **สิ่งที่ชอบ** : ความเร็ว และพละกำลัง
* **สิ่งที่เกลียด** : อุเมโบชิ
* **อาหารโปรด** : โมนากะ

## อ้างอิง

* นิตยสารเกมแม็คออนไลน์ (สนพ.อนิเมทกรุ๊ป)
* นิตยสารเมก้า (สนพ.วิบูลย์กิจ)

## แหล่งข้อมูลอื่น
* ข้อมูลที่เกี่ยวข้องกับ "โช ฮายาเตะ" 
* The King of Fighters 10th Anniversary Official Website

หมวดหมู่:ตัวละครเกม
หมวดหมู่:ตัวละครจากเดอะคิงออฟไฟเทอส์
ออซเฟสต์

**ออซเฟสต์** () เป็นเทศกาลทัวร์ประจำปีของสหรัฐอเมริกา (ในบางปี มีในยุโรปบ้าง) ที่รวมการแสดงศิลปินวงเฮฟวีเมทัลและฮาร์ดร็อกหลายวง คิดขึ้นโดยออซซี ออสบอร์น และภรรยาของเขา แชรอน ออสบอร์น ทั้งคู่ได้ร่วมจัดงานในปีแรก ๆ ของทัวร์ร่วมกับแจ็ก ออสบอร์น ลูกชายของทั้งคู่ ทัวร์ออสเฟสต์รวบรวมวงหลากหลายแนวดนตรี ในเครือเฮฟวีเมทัลและฮาร์ดร็อก รวมไปถึงอัลเทอร์เนทีฟเมทัล, แทรชเมทัล, อินดัสเทรียลเมทัล, เมทัลคอร์, ฮาร์ดคอร์พังก์, นูเมทัล, เดธเมทัล, กอธิกเมทัลและแบล็กเมทัล ออสซี ออสบอร์นและแบล็กซับบาธได้ร่วมแสดงในทัวร์หลายครั้งในหลายปี

## อ้างอิง

หมวดหมู่:เทศกาลดนตรี
หมวดหมู่:คอนเสิร์ตทัวร์
ซอฟต์แวร์ซินธิไซเซอร์

**ซอฟต์แวร์ซินธิไซเซอร์** (Software synthesizer) หรือ **ซอฟต์ซินธ์** (softsynth) เป็นโปรแกรมคอมพิวเตอร์หรือปลั๊กอินสำหรับก่อให้เกิดเสียงดิจิทัล โปรแกรมคอมพิวเตอร์ที่สามารถสร้างเสียงหรือเพลงที่ไม่ใช่มือสอง แต่ความล้ำหน้าในการประมวลผลด้วยความเร็วจะช่วยให้ซอฟต์ซินธ์บรรลุเป็นผลงานเดียวกันที่ก่อนหน้านี้ฮาร์ดแวร์เป็นที่จำเป็น ซอฟต์ซินธ์มักจะมีราคาถูกกว่าและพกพาได้มากกว่าฮาร์ดแวร์และง่ายต่อการเชื่อมต่อกับดนตรีซอฟต์แวร์อื่น ๆ เช่น เครื่องซีเควนเซอร์

หมวดหมู่:ซอฟต์แวร์ดนตรี
ฝนทิพย์ วัชรตระกูล

**ฝนทิพย์ วัชรตระกูล**  (เกิด 19 กรกฎาคม พ.ศ. 2533) ประกวดมิสไทยแลนด์ยูนิเวิร์สปี พ.ศ. 2553 ได้ตำแหน่งชนะเลิศได้เป็นตัวแทนสาวไทยไปประกวดมิสยูนิเวิร์ส 2010 ที่ลาสเวกัส สหรัฐอเมริกา ไม่ผ่านเข้ารอบ เป็นอดีตนักแสดงสังกัดสถานีโทรทัศน์สีกองทัพบกช่อง 7และพีพีทีวีปัจจุบันเป็นนักแสดงอิสระ

## การศึกษา
*อนุบาล-ประถมศึกษา : โรงเรียนสุขเจริญ​ผล
*มัธยมศึกษา : โรงเรียนราชวินิตบางแก้ว (ศิลป์-คำนวณ)
**ระดับอุดมศึกษา คณะบริหารธุรกิจ มหาวิทยาลัยอัสสัมชัญ สาขาวิชาการจัดการท่องเที่ยว จากนั้นได้ย้ายมาศึกษาต่อ 
**ปริญญาตรีที่ คณะมนุษยศาสตร์ มหาวิทยาลัยรามคำแหง สาขาสื่อสารมวลชน ปี 2560
### ชีวิตส่วนตัว
กำลังคบหาดูใจกับ ภัทรเดช สงวนความดี หลัง คบหาดูใจกันมานาน 7 ปี

## ผลงาน
### ละคร/ซีรีส์

### งานเพลง

### ซิตคอม

### ละครเวที

### คอนเสิร์ต

## รางวัล
### รางวัลพระราชทาน

### รางวัลจากต่างประเทศ

### รางวัลที่จัดขึ้นโดยหน่วยงานราชการ

### รางวัลอื่นๆ

## ภาพลักษณ์
### ผลการสำรวจความนิยม
* 2558
** โพลโดยคนบันเทิง โพลดาราไทยรัฐ อันดับ 5 นางเอกแห่งปี 
** "คำค้น" ยอดนิยมของเว็บ Daum ประเทศเกาหลี "คำค้น" ยอดนิยมอันดับ 2 [태국 뿍룩 (แทกุก ปุ๊กลุก)] || http://www.daum.net 
*2559
** Thailand People's Chart โพลมหาชน อันดับ 8 ดาราที่ใช้ภาษาไทยดีเยี่ยม (ร้อยละ 1.60) 
** Thailand People's Chart โพลมหาชน อันดับ 7 คู่จิ้นฟินเฟร่อ ร่วมกับ ศุกลวัฒน์ คณารศ (ร้อยละ 2.31) 

## อ้างอิง
 

## แหล่งข้อมูลอื่น
* ฝนทิพย์ วัชรตระกูล ที่อินสตาแกรม
* 
* 
* ประวัติปุ๊กลุก - ฝนทิพย์ วัชรตระกูล มิสไทยแลนด์ยูนิเวิร์ส 2553 
* คลับของคนรักปุ๊กลุ๊ก PookLookClub 

หมวดหมู่:ผู้ชนะการประกวดมิสยูนิเวิร์สไทยแลนด์
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงหญิงชาวไทยในศตวรรษที่ 21
หมวดหมู่:นางแบบไทย
หมวดหมู่:คริสต์ศาสนิกชนนิกายโปรเตสแตนต์ชาวไทย
หมวดหมู่:บุคคลจากอำเภอบางบ่อ
หมวดหมู่:บุคคลจากโรงเรียนราชวินิตบางแก้ว
หมวดหมู่:บุคคลจากคณะมนุษยศาสตร์ มหาวิทยาลัยรามคำแหง
หมวดหมู่:นางงามไทย
หมวดหมู่:นักแสดงอิสระชาวไทย
หมวดหมู่:ศิษย์เก่ามหาวิทยาลัยอัสสัมชัญ
หมวดหมู่:ศิษย์เก่ามหาวิทยาลัยรามคำแหง
รัฐบาเยีย

**บาเยีย** () เป็น 1 ใน 26 รัฐของประเทศบราซิล ตั้งอยู่ทางตะวันออกเฉียงเหนือของประเทศ ทางชายฝั่งมหาสมุทรแอตแลนติก เป็นรัฐที่มีประชากรมากที่สุดอันดับ 4 รองจากรัฐเซาเปาลู รัฐมีนัชเจไรช์ และรัฐรีโอเดจาเนโร และเป็นรัฐที่มีพื้นที่ใหญ่ที่สุดเป็นอันดับ 5 ถือเป็น 1 ในรัฐที่มีความสำคัญด้านประวัติศาสตร์และวัฒนธรรมของบราซิล เมืองหลวงของรัฐคือเมืองซัลวาดอร์ หรือ São Salvador da Bahia de Todos os Santos

คำว่า *bahia* สะกดตามอักขรวิธีภาษาโปรตุเกสโบราณ ตรงกับตัวสะกด *baía* ในอักขรวิธีปัจจุบัน ซึ่งแปลว่า "อ่าว" และมาจาก Baia de Todos Santos ซึ่งแปลว่า "อ่าวแห่งนักบุญทุกองค์" เป็นที่แรกที่นักล่องเรือชาวยุโรปเห็นครั้งแรกในปี ค.ศ. 1501

## อ้างอิง

บาเยีย
หมวดหมู่:รัฐและดินแดนที่ก่อตั้งในปี พ.ศ. 2366
หมวดหมู่:อดีตอาณานิคมของโปรตุเกส
แคว้นอังกัช

**แคว้นอังกัช** () เป็นแคว้นทางตอนเหนือของประเทศเปรู ติดต่อกับแคว้นลาลีเบร์ตัด  ทางทิศเหนือ, ติดกับแคว้นอัวนูโกและแคว้นปัสโก ทางทิศตะวันออก, ติดกับแคว้นลิมา ทางทิศใต้ และติดกับมหาสมุทรแปซิฟิกทางตะวันตก มีเมืองหลวงของรัฐคือเมือง อัวรัซ มีเมืองที่ใหญ่ที่สุดและเมืองท่าคือเมืองชิมโบเต ชื่อของแคว้นมาจากคำในภาษาเกชัว คำว่า *anqash* แปลว่า สีน้ำเงิน

อังกัช
หมวดหมู่:แคว้นอังกัช
รัฐปวยบลา

**รัฐปวยบลา** () เป็นรัฐของประเทศเม็กซิโก ทางทิศใต้ตอนกลางของประเทศ ติดกับเม็กซิโกซิตีทางตะวันออก รัฐยังติดกับรัฐเบรากรุซทางตะวันออก ติดกับรัฐอิดัลโก รัฐเมฮิโก รัฐตลัซกาลา และรัฐโมเรโลสทางตะวันตก และติดกับรัฐเกร์เรโรและรัฐวาฮากาทางทิศใต้ เมืองที่ใหญ่ที่สุดคือเมืองปวยบลา และเมืองเตวากัน (Tehuacan) เมืองหลวงของรัฐคือเมืองปวยบลา 

## อ้างอิง

ปวยบลา
หมวดหมู่:รัฐและดินแดนที่ก่อตั้งในปี พ.ศ. 2366
หมวดหมู่:รัฐปวยบลา
รัฐโซโนรา

**รัฐโซโนรา** () เป็นรัฐทางตะวันตกเฉียงเหนือของประเทศเม็กซิโก มีพื้นที่ 182,052 ตร.กม. มีพื้นที่ราวประเทศซีเรีย อยู่ติดกับรัฐบาฮากาลิฟอร์เนียและทะเลกอร์เตซทางตะวันตก ติดกับรัฐชิวาวาทางตะวันออก ติดกับรัฐซินาโลอาทางทิศใต้ และติดกับ รัฐแอริโซนาและรัฐนิวเม็กซิโกของสหรัฐทางทิศเหนือ

เมืองหลวงของรัฐคือเมืองเอร์โมซิโย ส่วนเมืองสำคัญอื่นได้แก่ซิวดัดโอเบรกอน (Ciudad Obregón) และโนกาเลส (Nogales)

## อ้างอิง

โซโนรา
หมวดหมู่:รัฐและดินแดนที่ก่อตั้งในปี พ.ศ. 2367
หมวดหมู่:รัฐโซโนรา
รัฐบัวร์เกินลันท์

**บัวร์เกินลันท์** (; ; ,  หรือ ; ) เป็นรัฐทางตะวันออกสุดและเป็นรัฐที่มีประชากรน้อยที่สุดของประเทศออสเตรีย ประกอบด้วย 2 Statutarstädte (นคร) และ 7 เขต ซึ่งมีเทศบาล 171 เทศบาล มีเมืองไอเซนชตัดท์ (Eisenstadt) เป็นเมืองหลวงของรัฐ
## แหล่งข้อมูลอื่น

หมวดหมู่:รัฐของประเทศออสเตรีย
หมวดหมู่:รัฐบัวร์เกินลันท์
หวาย

thumb|200px|เก้าอี้หวาย
thumb|200px|การทำเฟอร์นิเจอร์จากหวายในอินโดนีเซีย
**หวาย** เป็นพืชที่อยู่ในเผ่าหวาย (Calameae) พบทั่วไปในเขตร้อนของทวีปแอฟริกา เอเชียตะวันออกเฉียงใต้  และออสตราเลเชีย ทั่วโลกมีหวายเกือบ 600 ชนิด เฉพาะในประเทศไทย มีหวายเกือบ 60 ชนิด เช่น หวายโคก หวายดง หวายน้ำผึ้ง เป็นต้น

ลักษณะโดยทั่วไปของหวายเป็นพันธุ์ไม้เลื้อยหรือไม้รอเลื้อยตระกูลปาล์ม ลำเถาชอบพันเกาะต้นไม้ใหญ่ มีกาบหุ้มต้น มีปล้อง และมีหนามแหลม มีความเหนียว ใบเป็นรูปขนนกเล็กๆ ใบย่อยนั้นเรียวยาว มีสีเขียวสด ก้านใบหนึ่งๆ มีใบย่อยราว 60 - 80 คู่ ออกดอกเป็นช่อ สีขาวปนเหลือง ผลค่อนข้างกลม เปลือกเป็นเกล็ด ลูกอ่อนเปลือกสีเขียว เนื้อสีขาว ผลแก่เปลือกสีเหลือง เปลือกล่อน เนื้อแข็ง รสเปรี้ยวอมฝาด

## การใช้ประโยชน์
หวายเป็นพืชเศรษฐกิจที่สำคัญชนิดหนึ่งของประเทศในเขตร้อน โดยเฉพาะประเทศไทย ในจังหวัดสกลนครและขอนแก่น มีการปลูกหวายเชิงการค้า นิยมนำส่วนลำต้นที่สูงและมีความยืดหยุ่นมากเป็นพิเศษมาสานเป็นตะกร้อ เครื่องเรือน ลูกหวายอ่อนใช้กินเป็นผักจิ้มน้ำพริก แกะเปลือกออกแล้วนำไปทำส้มตำ หน่อหวายใช้ทำอาหาร เช่น แกงอ่อม ซุบหน่อหวาย ยำ ข้าวเกรียบและหวายทอดกรอบ หวายบางชนิดในผลมีเรซินสีแดงเรียกเลือดมังกร ซึ่งใช้เป็นยาในสมัยโบราณและใช้ย้อมสีไวโอลิน  ในรัฐอัสสัม ประเทศอินเดีย ใช้หน่อหวายเป็นอาหารเช่นกัน 

## สกุล
* *[[Calamus (palm)|Calamus]]* (ชื่อพ้อง *[[Daemonorops]]*)
* *[[Calospatha]]*
* *[[Ceratolobus]]*
* *[[Eleiodoxa]]*
* *[[Korthalsia]]*
* *[[Metroxylon]]*
* *[[Myrialepis]]*
* *[[Pigafetta]]*
* *[[Plectocomia]]*
* *[[Plectocomiopsis]]*
* *[[Pogonotium]]*
* *[[Retispatha]]*
* *[[Salacca]]*

## อ้างอิง

* นิดดา หงส์วิวัฒน์ และทวีทอง หงส์วิวัฒน์. หวาย ใน ผลไม้ 111 ชนิด: คุณค่าอาหารและการกิน. กทม. แสงแดด. 2550 หน้า 259

## แหล่งข้อมูลอื่น
*

หมวดหมู่:พืชที่ให้เส้นใย
หมวดหมู่:ไม้
หมวดหมู่:วงศ์ย่อยหวาย
หมวดหมู่:ผัก
หมวดหมู่:ผลไม้
หมวดหมู่:พืชที่ใช้ทำของใช้
หมวดหมู่:สมุนไพร
ลุยส์วิลล์

**ลุยส์วิลล์** () เป็นเมืองที่ใหญ่ที่สุดของรัฐเคนทักกี และเป็นเคาน์ตีซีตของเจฟเฟอร์สันเคาน์ตี  เป็นเมืองท่าขนส่งทางเรือภายในที่สำคัญในศตวรรษที่ 19 ปัจจุบัน เมืองลุยวิลล์ มีสถานที่ที่มีชื่อเสียงอย่าง เคนทักกีเดอร์บี ลุยวิลล์ตั้งอยู่ริมแม่น้ำโอไฮโอ ทางเหนือ-กลางของรัฐเคนทักกี 

การตั้งถิ่นฐาน ได้ก่อตั้งเป็นเมืองลุยวิลล์เมื่อปี 1778 โดยจอร์จ โรเจอส์ คลาร์ก และตั้งชื่อตาม พระเจ้าหลุยส์ที่ 16 แห่งฝรั่งเศส

## อ้างอิง

หมวดหมู่:เมืองในรัฐเคนทักกี
ชนบท

thumb|ป้ายบอกพื้นที่ชนบทในสวีเดน

**ชนบท** หมายถึง พื้นที่ทางภูมิศาสตร์ที่ตั้งอยู่นอกเมืองและนคร เป็นเขตแดนที่พ้นจากเมืองหลวงออกไป มีประชากรที่เลี้ยงชีพด้วยการเกษตรกรรมเป็นสำคัญ มีระเบียบสังคมที่สอดคล้องกับลักษณะชุมชนแบบหมู่บ้าน ตั้งบ้านเรือนเป็นกลุ่มก้อน หรือกระจัดกระจายตามลักษณะภูมิประเทศหรือตามประเพณีนิยม มีความหนาแน่นของประชากรน้อยกว่าในเมือง

ในปัจจุบันสังคมชนบทในประเทศไทยมีจำนวนที่ลดลง เนื่องจากการแพร่กระจายของความเป็นสังคมเมืองนั้น ได้แพร่กระจายเข้าสู่สังคมชนบท ทำให้วิถีชีวิตของชนบทจำเป็นต้องมีการปรับตัวเป็นสังคมเมืองมากขึ้น เราจึงค่อนข้างจะเห็นพื้นที่ ที่เป็นสังคมชนบทในปัจจุบันได้น้อยมาก เนื่องจากความเจริญในด้านสาธารณูปโภคและวิถีชีวิตต่าง ๆ ได้มีการเปลี่ยนแปลงวิถีชีวิตของสังคมชนบท

## อ้างอิง

หมวดหมู่:นิเวศวิทยา
หมวดหมู่:ภูมิศาสตร์การตั้งถิ่นฐาน
หมวดหมู่:เมือง
หมวดหมู่:สังคมชนบท
มาริยา เชรีฟอวิช

**มาริยา เชรีฟอวิช** () เกิดเมื่อวันที่ 14 พฤศจิกายน ค.ศ. 1984 เป็นนักร้องชาวเซอร์เบีย เกิดที่เมืองครากูเยวัตส์ เซอร์เบีย เป็นบุตรีของนักร้องที่มีชื่อเสียง เวริตซา เชรีฟอวิช (Verica Šerifović) เธอเป็นผู้ชนะการประกวดเพลงยูโรวิชัน ปี 2007 ด้วยเพลง "Molitva"

## ผลงาน
### ผลงานเพลง
#### อัลบั้ม
##### สตูดิโออัลบั้ม
* *[[Naj, Najbolja]]* (2003)
* *[[Bez Ljubavi]]* (2006)
* *[[Nisam Anđeo]]* (2008)
* *[[Anđeo]]* (2009)
* *[[Hrabro]]* (2014)
* *[[Dolazi ljubav]]* (2009)
##### อัลบั้มรวมเพลง
* *[[Molitva - The Best Of]]* (2007)
#### ซิงเกิล

#### มิวสิกวิดีโอ

* 2003 - "Znaj da znam"
* 2004 - "Bol do ludila"
* 2005 - "Ponuda"
* 2005 - "Agonija"
* 2005 - "U nedelju"
* 2007 - "Molitva"
* 2009 - "Šta da zaboravim"
* 2010 - "Jedan vidi sve"
หมวดหมู่:นักร้องเซอร์เบีย
หมวดหมู่:ผู้ชนะการประกวดเพลงยูโรวิชัน
ฮาร์ดร็อกฮัลเลลูยา

**"ฮาร์ดร็อกฮัลเลลูยา"** () เป็นเพลงของวงเฮฟวีเมทัลฟินแลนด์ ที่ชื่อ ลอร์ดิ เป็นเพลงที่ชนะในการประกวดเพลงยูโรวิชัน‎ 2006 ด้วยคะแนน 292 คะแนน ถือเป็นการแข่งขันครั้งที่แรกที่ฟินแลนด์ติด 1 ใน 5 และ และได้รับการลงคะแนนมากที่สุดของฟินแลนด์ในรอบ 40 ปีที่ได้ส่งเข้าแข่งขัน ยังสร้างสถิติได้รับคะแนนมากทีุ่สุด แต่ต่อมาถูกทำลายไปโดยเพลง "Fairytale" ของอเล็กซานเดอร์ รืยบัค จากนอร์เวย์ด้วยคะแนน 387 คะแนน ซิงเกิล  "Hard Rock Hallelujah" ออกขายเป็นซิงเกิลในปี 2006 ขึ้นอันดับ 1 ในฟินแลนด์ และยังติดอันดับสูงสุดบนยูเคท็อป 40 ที่อันดับ 25 

## อ้างอิง

หมวดหมู่:ซิงเกิลในปี พ.ศ. 2549
หมวดหมู่:เพลงที่ชนะการประกวดเพลงยูโรวิชัน
โอ-โซน

**โอ-โซน** () เป็นกลุ่มทริโอแนวป็อปจากมอลโดวา มีเพลงที่โด่งดังไปทั่วโลกอย่างเพลง "Dragostea din tei" มีสมาชิกคือ  Dan Bălan, Radu Sîrbu, และ Arsenie "Arsenium" Todiraş

ซิงเกิล "Dragostea din tei" ติดชาร์ตอันดับ 1 บนหลายชาร์ตในยุโรป ในปี 2003 และ 2004 ยังติดอันดับ 2 ในสหราชอาณาจักร และอีกซิงเกิลที่ชื่อ "Despre tine" จากอัลบั้มเดียวกันก็ประสบความสำเร็จเช่นกันในยุโรป

## ผลงาน
### อัลบั้ม
**[[Dar, unde eşti]]* (1999)
**[[Number 1 (O-Zone album)|Number 1]]* (2002)
**[[DiscO-Zone]]* (2004)

### ซิงเกิล
*"Numai tu" (2002)
*"Despre tine" (2002)
*"Dragostea din tei" (2004)
*"Despre tine" (2004) (Re-release)

## อ้างอิง

## แหล่งข้อมูลอื่น
*  O-Zone Official Website
*  O-Zone Official Website 

หมวดหมู่:กลุ่มดนตรีสัญชาติมอลโดวา
หมวดหมู่:บอยแบนด์
หมวดหมู่:กลุ่มดนตรีที่ก่อตั้งในปี พ.ศ. 2541
เทศบาลเมืองนครนายก

**เทศบาลเมืองนครนายก** เป็นเทศบาลเมืองแห่งหนึ่งในอำเภอเมืองนครนายก จังหวัดนครนายก เป็นองค์กรปกครองส่วนท้องถิ่นที่ตั้งศาลากลางของจังหวัดนครนายก ในปี พ.ศ. 2560 มีประชากรประมาณ 16,000 คน

## อาณาเขต
* **ทิศเหนือ** ติดต่อกับเขตองค์การบริหารส่วนตำบลพรหมณีและเขตองค์การบริหารส่วนตำบลบ้านใหญ่ อำเภอเมืองนครนายก
* **ทิศใต้** ติดต่อกับเขตองค์การบริหารส่วนตำบลท่าช้าง เขตองค์การบริหารส่วนตำบลวังกระโจม และเขตองค์การบริหารส่วนตำบลบ้านใหญ่ อำเภอเมืองนครนายก
* **ทิศตะวันออก** ติดต่อกับเขตองค์การบริหารส่วนตำบลบ้านใหญ่ อำเภอเมืองนครนายก
* **ทิศตะวันตก** ติดต่อกับเขตองค์การบริหารส่วนตำบลพรหมณีและเขตองค์การบริหารส่วนตำบลท่าช้าง อำเภอเมืองนครนายก

## ประวัติ
เทศบาลเมืองนครนายกเดิมก่อตั้งมาในรูปสุขาภิบาล โดยมีพระราชโองการประกาศให้ใช้พระราชบัญญัติสุขาภิบาลในตัวเมืองนครนายกและได้กำหนดเขตไว้ตามประกาศพระราชโองการเมื่อ พ.ศ. 2456 มีผู้ว่าราชการจังหวัดนครนายกเป็นประธานกรรมการสุขาภิบาลโดยตำแหน่ง  ประกอบด้วยคณะกรรมการจังหวัด เป็นกรรมการสุขาภิบาลบริหารงาน ต่อมาได้มีพระราชกฤษฎีกาให้เปลี่ยนแปลงสุขาภิบาลเป็นเทศบาลเมืองนครนายก เมื่อวันที่ 10 ธันวาคม พ.ศ. 2478 และได้บริหารงานในรูปแบบเทศบาล มีคณะเทศมนตรีเป็นผู้บริหารงาน ประกอบด้วยนายกเทศมนตรี 1 คน และเทศมนตรี 2 คน ตั้งแต่วันที่ 11 เมษายน พ.ศ. 2478  

เทศบาลเมืองนครนายกมีการขยายเขต 2 ครั้งครั้งแรกตามพระราชกฤษฎีกาเปลี่ยนแปลงเขตเทศบาลเมืองนครนายก พ.ศ. 2478 มีพื้นที่ 3.37 ตารางกิโลเมตร ครั้งที่ 2 พ.ศ. 2528 ประกาศในพระราชกิจจานุเบกษา ฉบับพิเศษ เล่มที่ 102 ตอนที่ 130 เมื่อวันที่ 20 กันยายน พ.ศ. 2528  ขยายเขตจากเดิมเพิ่มขึ้นเป็นพื้นที่ 15.87 ตารางกิโลเมตร ในสมัยที่นายอภิชาติ เทพวุฒิสถาพร เป็นนายกเทศมนตรี

## ชุมชน
ชุมชนในเขตเทศบาลเมืองนครนายกมีทั้งหมด 8 ชุมชน ดังต่อไปนี้

## โครงสร้างพื้นฐาน
### การศึกษา
โรงเรียนในสังกัดเทศบาลเมืองนครนายก มีทั้งหมด 3 แห่งดังนี้
* โรงเรียนเทศบาล 1 วัดศรีเมือง 
* โรงเรียนเทศบาล 2 บ้านตลาดเก่า 
* โรงเรียนเทศบาล 3 บ้านต่ำบุญศิริ 

### สาธารณสุข
เทศบาลเมืองนครนายกมีสถานบริการด้านสาธารณสุข 1 แห่ง นอกเหนือจากศูนย์บริการสาธารณสุขของเทศบาลแล้ว ในเขตเทศบาลยังมีหน่วยงานทั้งของภาครัฐและเอกชนที่ให้บริการทางด้านสาธารณสุข คือ
* โรงพยาบาลนครนายก (360 เตียง)
* คลินิกเอกชน 29  แห่ง

## อ้างอิง

* เว็บไซต์เทศบาลเมืองนครนายก

นครนายก
นครนายก
หมวดหมู่:อำเภอเมืองนครนายก
ฟอว์ซียา...วีนัสแห่งลุ่มน้ำไนล์

**ฟอว์ซียา...วีนัสแห่งลุ่มน้ำไนล์** (ISBN 9786167153025) เป็นผลงานการประพันธ์ของวรากุล ที่ได้นำเสนอเรื่องจริงจากอัตชีวประวัติของเจ้าหญิงฟอว์ซียาแห่งอียิปต์ (فوزية بنت فؤاد الأول *เฟาซียะห์ บินติ เฟาอัดดะฆ์ลุล*) อดีตมเหสีพระองค์แรกในพระเจ้าชาห์ โมฮัมหมัด เรซา ปาห์ลาวี ชาห์แห่งอิหร่าน ผู้ซึ่งทรงพระสิริโฉมเปรียบประดุจดังเทพธิดาวีนัส ด้วยพระองค์มีฐานันดรอันสูงศักดิ์โดยเป็นพระธิดาในพระเจ้าฟูอัดที่ 1 แห่งอียิปต์ ต่อมาเมื่อพระบิดาเสด็จสวรรคตลง พระเชษฐาของพระองค์คือ พระเจ้าฟารุกที่ 1 แห่งอียิปต์จึงได้ครองราชสมบัติต่อมา เจ้าหญิงจึงมีฐานะเป็นพระขนิษฐาของกษัตริย์แห่งอียิปต์ แต่ต่อมาเมื่อพระองค์อภิเษกสมรสครั้งแรกมกุฎราชกุมารแห่งอิหร่าน และเมื่อพระสวามีได้เสด็จขึ้นครองราชย์ เจ้าหญิงจึงได้กลายเป็นทั้งมเหสี และราชินีแห่งอิหร่าน

แม้พระองค์จะมีภูมิหลังที่สูงศักดิ์ และทรงพระสิริโฉมเลิศเลอเพียงใดก็ตาม แต่ตรงกันข้ามมันกลับนำมาซึ่งความโศกเศร้าเสียใจ โดยเรื่องราวนี้อาจกล่าวได้ว่า *ฟอว์ซียา..วีนัสแห่งลุ่มน้ำไนล์* ได้สะท้อนให้เห็นถึงอนิจจังในชีวิตของมนุษย์ที่ชัดเจนที่สุดเรื่องหนึ่ง



ไฟล์:Princess Fawzia bint Fuad of Egypt.jpg|เจ้าหญิงฟอว์ซียา (เฟาซียะห์)
ไฟล์:Fawzia+Reza.jpg|เจ้าหญิงฟอว์ซียาพร้อมด้วยพระสวามีและพระเชษฐาในงานอภิเษกสมรส 
ไฟล์:Cecil Beaton Photographs- Political and Military Personalities; Chahnaz, Princess of Iran, Fawzieh, Queen of Iran, Mohammed Reza Pahlevi CBM2404.jpg|เจ้าหญิงฟอว์เซียเคียงคู่กับพระสวามีและพระธิดา 



## อ้างอิง

หมวดหมู่:หนังสือ